spitha-baxes: Μαΐου 2015\n«ΠΡΩΤΗ ΦΟΡΑ» ΝΑΙ, ΠΟΣΟ «ΑΡΙΣΤΕΡΑ» ΟΜΩΣ;\nΝαι, πρώτη φορά γίνεται διαπραγμάτευση. Είναι αλήθεια. Όμως, η άλλη αλήθεια είναι ότι η διαπραγμάτευση γίνεται με τους διεθνείς τοκογλύφους και όλο το κακό συναπάντημα. Όσο «έντιμος», λοιπόν κι αν είναι ένας συμβιβασμός που θα επέλθει με αυτούς τους «θεσμούς», μόνο έντιμος δεν θα είναι. Θα είναι μία ανήθικη συμφωνία. Δυστυχώς αυτή είναι η αλήθεια.\nΝαι, πρώτη φορά ξεγυμνώθηκαν οι προθέσεις των βαρόνων της ευρωζώνης και των ντόπιων τσιρακίων τους. Όμως πόσο ντυμένος νιώθει εκείνος που συζητά μαζί τους, ελπίζοντας στη «βοήθειά» τους; Πόσο ντυμένος νιώθει εκείνος που θεωρεί ότι μπορεί να συζητήσει με τα Ποτάμια και τους Σταύρους Τσουτσουλομύτηδες για το περιεχόμενο της Παιδείας και άλλων τινών;\nΝαι, μπορεί να είναι και οι δημοσκοπήσεις ένα άλλοθι για να μετατραπεί η ρήξη σε ρεφορμισμό. Μπορεί να μετατραπεί – όπως και μετατράπηκε – ο χρόνος που περνάει από σύμμαχος σε εχθρό κι έτσι αντί να ασκείς πίεση στους εκτός των τειχών, ασκείς τελικά πίεση στους εντός των τειχών ώστε κάποτε να σου φωνάξουν «Τελείωνε! Πεθαίνουμε» κι έτσι να τελειώσεις – και να τους τελειώσεις – έχοντας υφαρπάξει τη συγκατάθεσή τους.\nΝαι, μπορεί να έχεις έναν «προοδευτικό» καθηγητή πανεπιστημίου για υπουργό, όμως ο αυτοπροσδιορισμός είναι δικαίωμα για τον καθένα, όχι υποχρέωση αποδοχής του για τους άλλους. Καλός υπουργός ο Πανούσης, ναι, αλλά για μία δεξιά κυβέρνηση, άντε το πολύ για μια σοσιαλδημοκρατική και μάλιστα την πλέον μετριοπαθή. Το να διαπιστώνει ένας υπουργός ότι οι παιδοκτόνοι δολοφονούνται στις φυλακές, τα ΜΑΤ χτυπάνε ατιμώρητα, οι πολίτες ενοχλούνται από τους… ταραξίες, τον κάνει πιότερο φίλο του Άδωνη Γεωργιάδη παρά δημοκράτη υπουργό. Και για τον περιφερόμενο Μάρδα των «30-40 χιλιάδες ευρώ» και για τον απερίγραπτο Κουρουμπλή που υπόσχεται χιλιάδες προσλήψεις στα νοσοκομεία την ώρα που δεν έχει χρήματα να ξεπληρώσει τις εφημερίες των περασμένων 6 μηνών στους γιατρούς και για άλλους υπουργούς τα ίδια ισχύουν.\nΝαι, έχουν περάσει μόνο 3 μήνες από την ημέρα που ο ΣΥΡΙΖΑ είναι κυβέρνηση και ναι, είχε να αντιμετωπίσει έναν εφιάλτη. Όμως δεν έμεινε ούτε μια μέρα δίχως εμάς. Οι πολίτες συσπειρώνονταν κάθε μέρα και περισσότερο γύρω του. Κάποια βασικά θέματα, όμως, όπως η Υγεία, η Διαφθορά, τα Ανθρώπινα Δικαιώματα, τα Δικαιώματα των Εργαζομένων και η Στήριξη των Ανέργων, η Αριστερά από καιρό τα έχει λύσει. Δε χρειάζεται χρόνος. Έχει τις πάγιες απόψεις της, δεν περιμένει να τις διαμορφώσει από τις συνθήκες. Δεν περιμένει να δει αν οι συνθήκες τής το επιτρέπουν πολύ, λίγο ή καθόλου να εφαρμόσει τις πάγιες θέσεις της.\nΑπό ΒΑΘΥ , Σάββατο, 16 Μαΐου 2015 | 9:44 π.μ.\nΚαι μετά την ελπίδα, η απογοήτευση, η κούραση ...\nΑπό ΒΑΘΥ , Κυριακή, 17 Μαΐου 2015 | 7:48 μ.μ.\nΚαι μετά την ελπίδα, η απογοήτευση, η κούραση, ακόμα και η αμφιβολία για «το καλό των προθέσεων».\nΚαι όλα αυτά πριν την πάροδο του πρώτου τετραμήνου της κυβέρνησης της ''αριστεράς''!\nΠοτέ δεν υπήρξαν μεγάλες προσδοκίες του λαού για τα «σημαντικά και τα δύσκολα». Μια ελπίδα για αλλαγή ήθους και στάσης υπήρξε που κι αυτή τείνει να εξατμιστεί μετά τα καθημερινά αρνητικά δείγματα που λαμβάνει η κοινωνία.\nΊδιος λόγος, ίδια επικοινωνιακή ανάλωση, ίδια ασθενής μνήμη, ακόμα και ίδια πρόσωπα σε καίριες θέσεις με τους προκάτοχους τους! Παναρίτη, Σαγιάς, Ταγματάρχης, μερικές από τις «εξαίρετες» επιλογές της κυβέρνησης που δεν σταματά να μας εκπλήσσει με έργα και δηλώσεις. Κορυφαίος όλων ο κ. Πανούσης, άξιος διάδοχος του κ. Δένδια του οποίου τα κεκτημένα επιθυμεί να διαφυλάξει!\nΜε τέτοια ''οράματα'' ο κόσμος δεν προχώρα μπροστά αγαπητοί σύντροφοι της αριστερής κυβέρνησης! Ξυπνήστε και δώστε επιτέλους σ' αυτόν τον λαό που σας εμπιστεύτηκε και σας έφερε στην εξουσία , αυτό που πραγματικά προσδοκά. Αλήθεια και εντιμότητα!\nΜιλήστε του απλά και ειλικρινά για ότι πραγματικά συμβαίνει στο πολιτικό σκηνικό. Παραδεχτείτε τα λάθη σας, εκθέστε του έντιμα την υπάρχουσα κατάσταση. Όχι άλλες ''αισιοδοξίες'' για «αμοιβαίες επωφελείς λύσεις» με τα αρπακτικά της Ευρώπης!\nΟΙ ΓΕΡΜΑΝΟΙ ΕΤΟΙΜΑΖΟΥΝ ΚΩΝΕΙΟ\n(Κυρ. 17/5/15 - 10:47)\nΚαταπέλτης ήταν εναντίον του διοικητή της Τράπεζας της Ελλάδoς Γιάννη Στουρνάρα ο κοινοβουλευτικός εκπρόσωπος του ΣΥΡΙΖΑ Θανάσης Πετράκος. «Θα έπρεπε για λόγους ευθιξίας να είχε παραιτηθεί» δήλωσε μιλώντας στο ραδιόφωνο του Άλφα. Βαθιά είναι νυχτωμένος! Να παραιτηθεί –και μάλιστα για λόγους «ευθιξίας»– ο Στουρνάρας! Μα ο μνημονιακός πρώην υπουργός Οικονομικών του Σαμαρά τοποθετήθηκε στη θέση που έχει λίγο προτού απομακρυνθεί από την εξουσία η κατάπτυστη κυβέρνηση Σαμαρά-Βενιζέλου ακριβώς για να υπονομεύει συστηματικά την επερχόμενη κυβέρνηση Τσίπρα δρώντας ως τυφλό όργανο της γερμανικής Ευρωπαϊκής Κεντρικής Τράπεζας! Είναι δυνατόν, λοιπόν, να παραιτηθεί ο Στουρνάρας;\n(Τετ. 13/05/15 - 21:35)\nΗ ΙΔΙΩΤΙΚΟΠΟΙΗΣΗ ΤΟΥ ΟΛΠ ΕΙΝΑΙ ΕΚΠΟΙΗΣΗ ΕΘΝΙΚΟΥ ΠΛΟΥΤΟΥ\n(Κυρ. 17/5/15 - 13:15)\nTης ΑΝΑΣΤΑΣΙΑΣ ΦΡΑΝΤΖΕΣΚΑΚΗ*\nΤΟ ΠΡΟΒΛΗΜΑ ΕΙΝΑΙ ΤΟ ΜΝΗΜΟΝΙΟ, ΟΧΙ Ο ΛΑΦΑΖΑΝΗΣ\n(Τετ. 13/05/15 - 18:50)\nΠάρτε για παράδειγμα τι λένε στον Τσίπρα μερικοί: Κάνε συμφωνία με τους εταίρους και μην ανησυχείς, αν δεν ψηφίσει η αριστερή πτέρυγα του ΣΥΡΙΖΑ, θα ψηφίσουμε εμείς! «Έχεις εμάς, άσε τον Λαφαζάνη» του λένε από το Ποτάμι, ενίοτε και το ΠΑΣΟΚ, ακόμα και τύποι σαν τον Γεωργιάδη ή άλλοι δεξιοί.\nΤο θέμα δηλαδή δεν είναι τι συμφωνία θα φέρει η κυβέρνηση, αλλά ποιος θα την ψηφίσει! Κι αφού την ψηφίζουν οι «πάση θυσία» ευρωπαϊστές, ο Τσίπρας δεν έχει να φοβάται ούτε τον… Λεουτσάκο, ούτε τον Στρατούλη, ούτε κανένα αριστερό – του λένε και, παραδόξως πώς, δεν γελάνε δυνατά.\nΤου λένε εν ολίγοις, «φέρε μνημόνιο και μεις είμαστε εδώ, θα περάσει από τη Βουλή, μην ανησυχείς». Προσπαθούν να σύρουν την κυβέρνηση σε ένα ανέντιμο, εκτός λαϊκής εντολής συμβιβασμό, που θα οδηγήσει σε μία αδιέξοδη, κοινωνικά άδικη και οικονομικά αναποτελεσματική συμφωνία με τους εταίρους, με το «δέλεαρ» ότι θα συνεχίσει να κυβερνά με νέες συμμαχίες.\nΤου λένε και κάτι άλλο: Διέλυσε το κόμμα σου, περιθωριοποίησε τον ΣΥΡΙΖΑ και φτιάξε άλλο συνασπισμό εξουσίας.\nΜε άλλα λόγια αυτοί θέλουν να… υιοθετήσουν τον Τσίπρα, χρησιμοποιώντας τον ως… όχημα για να μπουν στην διακυβέρνηση. Και να ακυρώσουν δια αυτού του τρόπου την ίδια την Αριστερά και οποιονδήποτε εναλλακτικό δρόμο για τη χώρα.\nΘεμιτές, πάντα, οι πολιτικές επιδιώξεις και φιλοδοξίες. Αλλά εδώ μιλάμε για παραμύθια της Χαλιμάς αφενός και αφετέρου για υπονόμευση των ίδιων των δημοκρατικών λειτουργιών. Διότι στις 25 Γενάρη οι πολίτες δεν ψήφισαν να τους κυβερνήσει ο Θεοδωράκης και ο Ψαριανός, αλλά ο Τσίπρας ως επικεφαλής του ριζοσπαστικού ΣΥΡΙΖΑ και όχι των απομειναριών μίας παρακμιακής, συντηρητικής και αντιδραστικής κεντροαριστεράς.\nΔήλωση του Μίκη Θεοδωράκη και μια δική μας τοποθέτηση\nΑπό ΒΑΘΥ , Τρίτη, 12 Μαΐου 2015 | 3:23 π.μ.\nΑπό τον ιστότοπο του Μίκη Θεοδωράκη ήρθαν στο ηλεκτρονικό μας ταχυδρομείο κάποιες δηλώσεις που έκανε ο μεγάλος μας μουσικοσυνθέτης.\nΘα τις παραθέσουμε μαζί με μια δική μας παρεμβολή, που απαντάει στο ερώτημα –πιθανόν ρητορικό- που θέτει ο Μίκης Θεοδωράκης αν δηλαδή ο ΣΥΡΙΖΑ γνώριζε τι αντιμετώπιση θα είχε από τους ξένους δανειστές του ελληνικού κράτους όταν βρισκόταν στην κυβέρνηση.\nΗ παρέμβαση μας, πιστεύουμε, ότι δίνει και μια απάντηση σε κάποια στελέχη του ΣΥΡΙΖΑ που εμφανίζονται σε τηλεοπτικές εκπομπές παρουσιαζόμενα «απογοητευμένα» γιατί, λέει, οι «εταίροι» δεν δείχνουν στην Ελλάδα την πρέπουσα αλληλεγγύη.\nΑς δούμε την δήλωση του Μ. Θεοδωράκη\nΑΠΛΟΤΗΤΑ - ΚΑΘΑΡΟΤΗΤΑ - ΠΥΓΜΗ\nΤρίτον: Ακόμα και στην χειρότερη περίπτωση, θα έπρεπε τώρα που έμαθαν τι σημαίνει «αλλαγή μέσα από το Σύστημα», τώρα που ζούμε όλοι μαζί ως Λαός τα αδιέξοδα που δημιούργησαν οι ίδιοι, χρειάζεται η Πυγμή! Πρέπει να βρεθεί κάποιος σοβαρός και υπεύθυνος, που αντί να δέχεται τη ντροπή της Ρίγας, να δώσει μια γροθιά στο γραφείο του και να πει θαρρετά «ΤΕΛΟΣ!. Αυτή είναι η Πυγμή που μας οφείλουν για να σωθούν οι ίδιοι και ο Λαός μας.\nΗ ΙΔΙΩΤΙΚΟΠΟΙΗΣΗ ΤΟΥ ΟΛΠ ΕΙΝΑΙ ΕΚΠΟΙΗΣΗ ΕΘΝΙΚΟΥ ΠΛ...


Περιβαλλοντικές Εκδηλώσεις Δήμου Λουτρακίου - opanspe.gr\nΤο Σάββατο 28 Μαρτίου στις 20:30 σβήνουμε τα φώτα και στέλνουμε το δικό μας μήνυμα για την προστασία του περιβάλλοντος.\nΗ φύση μετράει. Χωρίς αυτήν δεν θα μπορούσαμε να επιβιώσουμε, αφού μας προσφέρει όλα όσα χρειαζόμαστε: τον αέρα που αναπνέουμε, το νερό που πίνουμε, την τροφή που τρώμε. Η φύση είναι ταυτόχρονα ο μεγαλύτερος σύμμαχος που έχουμε απέναντι στην κλιματική κρίση.\nΌμως, το 2020 είναι μια κρίσιμη χρονιά.\nΦέτος, θα ληφθούν σημαντικές πολιτικές αποφάσεις για την προστασία της φύσης, την κλιματική κρίση και τη βιώσιμη ανάπτυξη. Με λίγα λόγια, φέτος αποφασίζουμε για το παρόν και το μέλλον μας. Ήρθε η στιγμή να ενώσουμε τις φωνές μας για την προστασία της φύσης και την ίδια μας την επιβίωση!


Τρ. Αλεξιάδης: Η κατάργηση του ΣΔΟΕ, δώρο της κυβέρνησης σε φοροφυγάδες και λαθρέμπορους - dailythess | Ειδήσεις από τη Θεσσαλονίκη\n18 Ιουλίου 2019 - 16:24\nTags: βουλευτής του ΣΥΡΙΖΑ στη Β' Πειραιά, κατάργηση του ΣΔΟΕ, πρώην αναπληρωτής υπουργός Οικονομικών, Τρύφων Αλεξιάδης\nΑλεξιάδης: Αποκαλύφθηκε επιτέλους το πρόγραμμα της ΝΔ\nΤρ. Αλεξιάδης: Να μας πει ο κ. Μητσοτάκης πού θα βρει τα χρήματα για τις εξαγγελίες του


Τα 10 καλύτερα εστιατόρια κοντά σε: Da Paolo - TripAdvisor\nFloatinn: Εστιατόρια στην περιοχή\nResidence St James: Εστιατόρια στην περιοχή\nLittle Barrel: Εστιατόρια στην περιοχή\nLes Corsaires: Εστιατόρια στην περιοχή\nGeneva Sunset Sailing: Εστιατόρια στην περιοχή\nChez Marino: Εστιατόρια στην περιοχή\nSauan: Εστιατόρια στην περιοχή\nΔραστηριότητες κοντά σε: Floatinn\nΔραστηριότητες κοντά σε: Residence St James\nΔραστηριότητες κοντά σε: Da Paolo\nΤα καλύτερα εστιατόρια κοντά σε: Da Paolo, Γενεύη\nΕστιατόρια κοντά σε: Da Paolo\nrue du Lac 3, Γενεύη 1207, Ελβετία\nΝο 702 από 1.524 εστιατόρια για: Γενεύη\n0,1 χλμ. από Da Paolo\n“Best ambiance in Geneva” 20/08/2018\n“Excellent food with friendly s...” 26/07/2018\nΝο 24 από 1.524 εστιατόρια για: Γενεύη\n0,2 χλμ. από Da Paolo\n“Book this place!!” 03/09/2018\n“Nice pasta” 29/08/2018\nΝο 109 από 1.524 εστιατόρια για: Γενεύη\n4, Rue Muzy\n“Very good Italian restaurant i...” 18/08/2018\nΝο 108 από 1.524 εστιατόρια για: Γενεύη\nQuai Gustave-Ador/Angle Rue de la Scie 2Quai Gustave Ador 1\n“Nice lunch” 24/07/2018\n“A balance of flavours” 12/05/2018\nΝο 443 από 1.524 εστιατόρια για: Γενεύη\n“Good food & drinks but service...” 08/04/2018\n“Great place for a cocktail and...” 14/02/2018\nΝο 459 από 1.524 εστιατόρια για: Γενεύη\n“Beautiful ice cream and good f...” 15/08/2018\nΝο 474 από 1.524 εστιατόρια για: Γενεύη\nrue du 31-Decembre 16\n“Excellent Japanese food” 05/08/2018\n“Fresh Sushi, an excellent take...” 20/05/2018\nΝο 518 από 1.524 εστιατόρια για: Γενεύη\n“Family atmosphere with delicio...” 16/11/2017\n“Good ingredients, small portio...” 07/05/2017\nΝο 577 από 1.524 εστιατόρια για: Γενεύη\n“Food is bad” 04/12/2016\nΝο 660 από 1.524 εστιατόρια για: Γενεύη\n“Burgers suck” 28/08/2018\n“Nice boat for dîner on a relax...” 31/08/2017\nΝο 404 από 1.524 εστιατόρια για: Γενεύη\n“Vegan delight!” 30/08/2018\n“Super small portions but still...” 07/08/2018\nΚουζίνες: Υγιεινή, Γαλλική, Ελβετική, Διεθνής, Ευρωπαϊκή\nΝο 698 από 1.524 εστιατόρια για: Γενεύη\nΝο 373 από 1.524 εστιατόρια για: Γενεύη\n“Finally got around to visiting” 18/03/2018\n“Great pizza!!” 20/09/2017\nΝο 430 από 1.524 εστιατόρια για: Γενεύη\n2 Rue de la Mairie Qibi - Eaux-Vives\n“Healthy lunch” 04/07/2018\n“Quick Healthy Lunch” 25/11/2017\nΝο 433 από 1.524 εστιατόρια για: Γενεύη\n“Απροσδόκητα καλό!” 10/01/2016\n“Excellent wine and small plate...” 18/02/2018\nΚουζίνες: Ευρωπαϊκή, Wine Bar, Ιταλική, Γαλλική\nΝο 323 από 1.524 εστιατόρια για: Γενεύη\n“Superb Food Great Service” 14/08/2018\n“Birthday for Aunt” 06/08/2018\nΝο 352 από 1.524 εστιατόρια για: Γενεύη\nrue Zurlinden 6 Eaux - Vives\n“Delicious food, friendly servi...” 01/08/2017\n“Great service, fun cocktails” 10/04/2017\nΚουζίνες: Ιταλική, Γαλλική, Μεσογειακή, Ευρωπαϊκή, Wine Bar\nΝο 791 από 1.524 εστιατόρια για: Γενεύη\n“Cash only” 24/08/2018\n“Best view of the Jet d’eau” 29/04/2018\nΝο 793 από 1.524 εστιατόρια για: Γενεύη\n“Great foo and decor, the servi...” 17/06/2018\nΝο 836 από 1.524 εστιατόρια για: Γενεύη\n“Best asian in gva” 19/05/2015\n“simple but good” 13/11/2014\nΝο 865 από 1.524 εστιατόρια για: Γενεύη\n“A nice change! Thanks Buyclub...” 06/07/2018\n“Not for me (but can imagine fo...” 19/08/2015\nΚουζίνες: Ελβετική, Υγιεινή\nΝο 34 από 1.524 εστιατόρια για: Γενεύη\nΝο 923 από 1.524 εστιατόρια για: Γενεύη\n“Not bad” 12/01/2018\n“Best Kebab ever” 07/08/2014\nΝο 930 από 1.524 εστιατόρια για: Γενεύη\n“Family styled restaurant” 30/07/2017\n“A gem hidden in a small street” 24/06/2017\nΝο 18 από 1.524 εστιατόρια για: Γενεύη\n0,3 χλμ. από Da Paolo\nΝο 952 από 1.524 εστιατόρια για: Γενεύη\n“Great Chinese restaurant!” 15/08/2018\n“A little gem” 15/06/2018\nΝο 1.021 από 1.524 εστιατόρια για: Γενεύη\nrue du 31-Decembre 1\n“Great Chocolate Sorbet....only...” 12/08/2018\n“Italian gelato” 07/10/2017\nΝο 26 από 1.524 εστιατόρια για: Γενεύη\nΝο 2 από 3 εστιατόρια για: Collex-Bossy\nRue du Simplon, 9\n“Best in swiss!” 20/12/2014\nΝο 121 από 1.524 εστιατόρια για: Γενεύη\n“Best Lebanese in Towm” 28/08/2018\n“Shoot the server. Otherwise, i...” 06/08/2018\nΧάρτης Da Paolo


Αριθμ. Γ.Δ.Ο.Π.0001027 ΕΞ 2015/Χ.Π. 2364\n(ΦΕΚ Β' 1561/24-07-2015)\nα. Της παραγράφου 18 του άρθρου πρώτου της Πράξης Νομοθετικού Περιεχομένου της 18ης Ιουλίου 2015 «Επείγουσες ρυθμίσεις για τη θέσπιση περιορισμών στην ανάληψη μετρητών και τη μεταφορά κεφαλαίων και τις τροποποιήσεις των νόμων 4063/2012, 4172/2013, 4331/2015 και 4334/2015» (Α΄ 84),\nγ. του Π.δ. 45/2015 «Διορισμός Υπουργού Οικονομικών» (Α΄73),\nδ. του άρθρου 90 του Π.δ. 63/2005 «Κωδικοποίηση της Νομοθεσίας για την Κυβέρνηση και τα Κυβερνητικά Όργανα» (Α΄98).\n2. Την ανάγκη να τροποποιηθούν περιορισμοί και απαγορεύσεις συναλλαγών και πράξεων που προβλέπονται στο άρθρο πρώτο της από 18 Ιουλίου 2015 Πράξης Νομοθετικού Περιεχομένου (Α΄84).\nΤην τροποποίηση των περιορισμών στην ανάληψη μετρητών και στην κίνηση κεφαλαίων που θεσπίστηκαν με την Πράξη Νομοθετικού Περιεχομένου της 18.7.2015 (Α΄ 84), ως εξής:\n1. Η παράγραφος 3 του άρθρου πρώτου της από 18 Ιουλίου 2015 Πράξης Νομοθετικού Περιεχομένου (Α΄ 84) αντικαθίσταται ως ακολούθως:\n«3. Η απαγόρευση ανάληψης μετρητών εφαρμόζεται και σε κάθε άλλη πληρωμή μετρητών από τα ιδρύματα, ανεξαρτήτως νομίσματος, συμπεριλαμβανομένων, μεταξύ άλλων, των εισπράξεων επιταγών και των πληρωμών βάσει εγγυητικών επιστολών, οι οποίες κατατίθενται σε τραπεζικό λογαριασμό, για τις αναλήψεις από τον οποίο ισχύουν οι περιορισμοί της προηγούμενης παραγράφου.\nΕπίσης, απαγορεύονται οι αναλήψεις μετρητών στην Ελλάδα και στο εξωτερικό με χρήση πιστωτικών και προπληρωμένων καρτών που έχουν εκδοθεί από πιστωτικά ιδρύματα που εδρεύουν και λειτουργούν στην Ελλάδα.».\n2. Στο τέλος της παραγράφου 4 του άρθρου πρώτου της από 18 Ιουλίου 2015 Πράξης Νομοθετικού Περιεχομένου (Α΄84) προστίθενται εδάφια ως ακολούθως:\n«Επιτρέπεται ειδικώς η μεταφορά χαρτονομισμάτων σε ευρώ ή και σε ξένο νόμισμα έως του ποσού των ευρώ δύο χιλιάδων (2.000) ή του ισόποσου σε ξένο νόμισμα ανά φυσικό πρόσωπο και ανά ταξίδι στο εξωτερικό, έως την έκδοση της προβλεπόμενης στην παράγραφο 17 του παρόντος άρθρου πράξη του Διοικητή της Τράπεζας της Ελλάδος. Από τον περιορισμό του προηγούμενου\nεδαφίου εξαιρούνται οι μόνιμοι κάτοικοι εξωτερικού.».\n3. Η περίπτωση ε της παραγράφου 9 του άρθρου πρώτου της από 18 Ιουλίου 2015 Πράξης Νομοθετικού Περιεχομένου (Α΄84) αντικαθίσταται ως ακολούθως:\n«ε. πληρωμής προμηθευτών που τηρούν λογαριασμό στο ίδιο πιστωτικό ίδρυμα, έναντι τιμολογίων ή ισοδύναμων παραστατικών. Προϋπόθεση εφαρμογής αποκλειστικά της περίπτωσης αυτής (ε) αποτελεί η μη ύπαρξη επαρκών διαθεσίμων σε λογαριασμό όψεως ή\n4. Η περίπτωση γ της παραγράφου 10 του άρθρου πρώτου της από 18 Ιουλίου 2015 Πράξης Νομοθετικού Περιεχομένου (Α΄84) αντικαθίσταται ως ακολούθως:\n«Απαγορεύεται η μεταφορά θεματοφυλακής στο εξωτερικό για χρηματοπιστωτικά μέσα του άρθρου 5 του Ν. 3606/2007.».\n5. Οι περιπτώσεις δ, στ, ζ, θ και ιγ της παραγράφου 11 του άρθρου πρώτου της από 18 Ιουλίου 2015 Πράξης Νομοθετικού Περιεχομένου (Α΄84) αντικαθίστανται ως ακολούθως:\n«δ. Οι διασυνοριακές εντολές πληρωμών που αφορούν αποκλειστικά στην πίστωση ενός λογαριασμού που τηρείται σε ίδρυμα που λειτουργεί στην Ελλάδα, κατά τα ειδικώς οριζόμενα στην περίπτωση στ της παρούσας παραγράφου.».\n«στ. Χρηματικά ποσά τα οποία μετά την έναρξη ισχύος της παρούσας, μεταφέρονται από την αλλοδαπή με μεταφορά πίστωσης σε λογαριασμούς που τηρούνται σε πιστωτικό ίδρυμα που λειτουργεί στην Ελλάδα, και μεταφέρονται εκ νέου, εν μέρει ή εν συνόλω, σε λογαριασμό που τηρείται σε πιστωτικό ίδρυμα που λειτουργεί στο εξωτερικό. Πέραν των ανωτέρω, ειδικώς οι ναυτιλιακές εταιρείες που αναφέρονται στους Ν. 27/1975, 959/1979 και στο Ν.δ. 2687/1953 μπορούν να πραγματοποιούν και αναλήψεις μετρητών εκ των ποσών που αναφέρονται στο πρώτο εδάφιο της παρούσας έως του ποσού των πενήντα χιλιάδων (50.000) ευρώ ημερησίως. Με απόφαση της Επιτροπής Έγκρισης Τραπεζικών Συναλλαγών δύναται να επιτρέπεται η ανάληψη και να ορίζεται όριο ποσού ανάληψης μετρητών ανά ημέρα και για άλλους κλάδους επιχειρήσεων, που εμπίπτουν στο πεδίο εφαρμογής του πρώτου εδαφίου της παρούσας.\nΗ σχετική τεκμηρίωση της συναλλαγής εισροής κεφαλαίων από την αλλοδαπή, εκροής εκ νέου στην αλλοδαπή και ανάληψης μετρητών, ανήκει στην ευθύνη του πιστωτικού ιδρύματος και πρέπει να είναι πλήρης.\nΟι διοικήσεις των πιστωτικών ιδρυμάτων θα ανακοινώσουν τον τρόπο και το χρόνο υλοποίησης της εφαρμογής των προβλεπόμενων στην παρούσα περίπτωση εντός ευλόγου χρόνου»..\n«ζ. Έμβασμα ή μεταφορά πίστωσης από ελληνικό δημόσιο ερευνητικό οργανισμό δημοσίου ή ιδιωτικού δικαίου ή τεχνολογικό φορέα ή ερευνητικό πανεπιστημιακό ινστιτούτο κατά την έννοια του Ν. 4310/2014 (Α΄ 258) σε λογαριασμό τηρούμενο σε πιστωτικό ίδρυμα που εδρεύει και λειτουργεί στο εξωτερικό, ποσού που προέρχεται αποκλειστικά από έμβασμα ή μεταφορά πίστωσης από το εξωτερικό, που εκτελέστηκε εντός του 2015 ή μετά την έναρξη ισχύος της παρούσας αποκλειστικά για την εξυπηρέτηση των σκοπών ερευνητικού προγράμματος ή άλλου εκπαιδευτικού ή ερευνητικού σκοπού. Για την πραγματοποίηση αυτών των συναλλαγών τα πιστωτικά\nιδρύματα προβαίνουν στο άνοιγμα ειδικού προς τούτο λογαριασμού, στον οποίο και μόνο θα πιστώνονται εφεξής τα προς μεταφορά ποσά».\n«θ. Πληρωμές συντάξεων και προνοιακών επιδομάτων πάσης φύσεως στο εξωτερικό από φορείς κοινωνικής ασφάλισης που διέπονται από το ελληνικό δίκαιο, με πίστωση λογαριασμού που τηρείται σε πιστωτικό ίδρυμα που εδρεύει και λειτουργεί εκτός Ελλάδος, υπό την\nπροϋπόθεση ότι ο δικαιούχος της σύνταξης ή του προνοιακού επιδόματος ελάμβανε με τον ανωτέρω τρόπο τη σύνταξή του ή το προνοιακό επίδομα πριν από την έναρξη της τραπεζικής αργίας, η οποία κηρύχθηκε με την από 28 Ιουνίου 2015 ΠΝΠ (Α΄65)».\n«ιγ. Η ανάληψη από τραπεζικό λογαριασμό και η μεταφορά στο εξωτερικό μετρητών μέγιστου εφάπαξ ποσού ευρώ δύο χιλιάδων (2.000) ή του ισόποσού του σε ξένο νόμισμα για έναν συνοδό προσώπου που μεταβαίνει στο εξωτερικό για νοσηλεία, υπό την προϋπόθεση της έγγραφης τεκμηρίωσης του σκοπού της μετάβασης.».


lllazaros: Το Πάθος και η Θυσία του Χριστού συμφιλίωσε τους ανθρώπους μεταξύ τους και με το Θεό\nΤο Πάθος και η Θυσία του Χριστού συμφιλίωσε τους ανθρώπους μεταξύ τους και με το Θεό\nΤο ζήτημα της καταλλαγής του ανθρώπου με το Θεό απασχόλησε ερμηνευτικά και τους Πατέρες της Εκκλησίας μας. Ο ερμηνευτής Θεοδώρητος γράφει ότι με το Θεό υπήρξαμε «εκπεπολεμώμενοι», δηλαδή ήμασταν σε «κατάσταση πολέμου». Ο Θεός ποτέ δεν έτρεφε και δεν τρέφει εχθρικά συναισθήματα για τον άνθρωπο, έστω και αν είναι αμαρτωλός. Αγαπά αμαρτωλούς και δικαίους και δεν παύει να ενδιαφέρεται για τον άνθρωπο.\nΔεν νοείται ο χριστιανός να έχει έχθρα και μίσος ή εμπάθεια για τον πλησίον. Αν συμβαίνει κάτι τέτοιο, τότε πρέπει άμεσα να διορθωθεί δια της συγχωρήσεως, της καταλλαγής και της συμφιλίωσης. Απαραίτητη προϋπόθεση για να γίνει αυτό είναι να υπάρχει στη ζωή μας η μεγαλύτερη αρετή: η αγάπη.\nΗλιάνας Κάουρα, θεολόγου.\nΕτικέτες Θέματα πίστεως κ.θρησκείας, Ορθόδοξη πίστη, Συμβουλές


Ανοίγει από μέρα σε μέρα η πλατφόρμα της ΑΑΔΕ για το Επίδομα Θέρμανσης – Δυτικός Τύπος\nΧειμώνας στην κοινότητα Σπηλαίων – ΦΩΤΟ\nΜε τηλεκπαίδευση αύριο τα μαθήματα σε όλα τα σχολεία του νομού Καστοριάς\nΚαστοριά: Δωρεάν μετακίνηση από το «Λευκό Ταξί» για άτομα με κινητικά προβλήματα για εμβολιασμό\nΚανένα νέο κρούσμα και σήμερα (17/1) στην ΠΕ Καστοριάς – Βελτιώνεται αισθητά η ΠΕ Κοζάνης – Όλες οι περιοχές\nΑνοίγουν τα καταστήματα της Καστοριάς – Το ωράριο λειτουργίας τους\nΗμερήσια αναφορά ΕΟΔΥ 17/1: 237 νέα κρούσματα – 320 οι διασωληνωμένοι – 28 οι θάνατοι\nΝέοι της Κορομηλιάς φωτογραφίζουν τον τόπο τους χιονισμένο και εντυπωσιάζουν – ΦΩΤΟ & ΒΙΝΤΕΟ\nΆγρια χειμωνιάτικη ομορφιά από την «καταψυγμένη» Λάγκα – Σαγηνευτικές ΦΩΤΟΓΡΑΦΙΕΣ\nΗ κακοποίηση δεν είναι μόνο σωματική… και άλλες ιστορίες\nΔήμος Νεστορίου: Δεν θα λειτουργήσουν αύριο Δευτέρα τα σχολεία\nHome /Αρχείο Άρθρων/Ανοίγει από μέρα σε μέρα η πλατφόρμα της ΑΑΔΕ για το Επίδομα Θέρμανσης\nΤα Νέα της Ελλάδας4 Δεκεμβρίου 2020\nΑνοίγει από μέρα σε μέρα η πλατφόρμα της ΑΑΔΕ για το Επίδομα Θέρμανσης\nΘέμα ημερών είναι η έναρξη της υποβολής αιτήσεων για το επίδομα θέρμανσης 2020. Περισσότεροι δικαιούχοι φέτος καθώς το επίδομα διευρύνεται και θα το λάβουν και όσοι χρησιμοποιούν φυσικό αέριο, υγραέριο ή καυσόξυλα.\nΣε περισσότερους δικαιούχους θα δοθεί φέτος το επίδομα θέρμανσης 2020, καθώς για πρώτη φορά διευρύνονται οι κατηγορίες των δικαιούχων και θα το λάβουν και όσοι χρησιμοποιούν φυσικό αέριο, υγραέριο ή καυσόξυλα και πελετ (τα τελευταία, για λόγους περιβαλλοντικούς, μόνο στους μικρότερους οικισμούς, κάτω των 2.500 χιλιάδων κατοίκων).\nΣτους δικαιούχους δε θα συμπεριληφθούν και οι ευάλωτοι οικονομικά πολίτες, που χρησιμοποιούν ρεύμα για τη θέρμανσή τους, καθώς μπορούν να κάνουν χρήση του κοινωνικού τιμολογίου.\nΟπως έχει γίνει γνωστό το επίδομα θα δίνεται με καιρικά κριτήρια, καθώς θα βασίζεται στις ώρες θέρμανσης που, κατά μέσο όρο, πραγματικά χρειάζεται σε ετήσια βάση κάθε νοικοκυριό, και θα είναι διαφορετικό ανάλογα με τις ειδικές μετεωρολογικές και κλιματικές συνθήκες που υπάρχουν σε κάθε χωριό και γειτονιά.\nΤο επίδομα δικαιούνται φυσικά πρόσωπα για τα ακίνητα, που χρησιμοποιούν ως κύρια κατοικία κατά τον χρόνο υποβολής της αίτησης, είτε αυτά μισθώνονται είτε είναι δωρεάν παραχωρούμενα ή ιδιοκατοικούνται, με εισοδηματικά και περιουσιακά κριτήρια ως εξής:\nΠώς υπολογίζεται το επίδομα θέρμανσης\nΤο επίδομα θέρμανσης αρχίζει από τα 80 και φθάνει τα 600-700 ευρώ.\nΦέτος, θα δοθεί με βάση τις πραγματικές ανάγκες θέρμανσης της κάθε περιοχής της χώρας, σύμφωνα με μελέτη της Εθνικής Μετεωρολογικής Υπηρεσίας (ΕΜΥ).\nΗ απόφαση, που θα εκδοθεί, θα ρυθμίζει τα κλιμάκια της επιδότησης σε όλη την χώρα ώστε ο κάθε δικαιούχος να μπορεί να υπολογίσει το σύνολο του επιδόματος και να αποφασίσει ποια ποσότητα καυσίμου θα προμηθευτεί.\nΚανένα νέο κρούσμα και σήμερα…\nΗμερήσια αναφορά ΕΟΔΥ 17/1: 237…\nΑνοίγει αύριο Δευτέρα η αγορά…\nΑνακοίνωση του δήμου Καστοριάς για…\nΠου χρειάζονται αλυσίδες σήμερα (17/1)…\nΘρηνεί το Άργος Ορεστικό –…\nΕντυπωσιακές εικόνες από τον αποχιονισμό…\nΌταν μιλούν οι εικόνες: Νεστόριο,…\nΚανένα νέο κρούσμα σήμερα (15/1)…\nΗμερήσια αναφορά ΕΟΔΥ 16/1: 510…\nΔήμος Άργους Ορεστικού Χριστούγεννα\nΧειμώνας στην κοινότητα Σπηλαίων – ΦΩΤΟ 17 Ιανουαρίου 2021\nΜε τηλεκπαίδευση αύριο τα μαθήματα σε όλα τα σχολεία του νομού Καστοριάς 17 Ιανουαρίου 2021\nΚαστοριά: Δωρεάν μετακίνηση από το «Λευκό Ταξί» για άτομα με κινητικά προβλήματα για εμβολιασμό 17 Ιανουαρίου 2021\nΚανένα νέο κρούσμα και σήμερα (17/1) στην ΠΕ Καστοριάς – Βελτιώνεται αισθητά η ΠΕ Κοζάνης – Όλες οι περιοχές 17 Ιανουαρίου 2021\nΑνοίγουν τα καταστήματα της Καστοριάς – Το ωράριο λειτουργίας τους 17 Ιανουαρίου 2021


Rockwave Festival 2015: Η Kovacs μαζί με τον Robbie Williams στις 20/2 στο TerraVibe Park!\nΌλα όσα πρέπει να ξέρετε για την Kovacs, με αφορμή την εμφάνιση της στο Rockwave Festival 2015. Σε μια μικρή πρόταση πέντε λέξεων η Sharon Kovacs περιγράφει με τον καλύτερο δυνατό τρόπο τη δύναμη των τραγουδιών της, τη δύναμη της μουσικής της. Μεστά, λιτά και στοχευμένα μακριά από μακροσκελείς αναλύσεις, συνήθεις στους μουσικοκριτικούς. Γεννημένη μόλις…\n“A Broken Frame”| Οι Marsheaux διασκευάζουν το album των Depeche Mode!\nΤο γυναικείο electro pop ντουέτο των Marsheaux ηχογραφεί φόρο τιμής στο “A Broken Frame” των Depeche Mode. Δύο χρόνια μετά το τέταρτο album τους “Inhale”, η Μαριάνθη Μελίτση και η Σόφη Σαρηγιαννίδου, τα δύο κορίτσια που αποτελούν το ελληνικό electro pop ντουέτο των Marsheaux ηχογράφησαν το πλήρες περιεχόμενο του δεύτερου album των Depeche Mode, ως…\n«Τραγούδια που δεν έχουν εποχές»| Ο Μίμης Πλέσσας μαζί με τον Μαυρίκιο Μαυρικίου στο Sirocco’s Club 28/2\nΜίμης Πλέσσας και Μαυρίκιος Μαυρικίου για μία μοναδική εμφάνιση στο Sirocco’s Club. «Τραγούδια που δεν έχουν εποχές» είναι ο ομώνυμος τίτλος του τραγουδιού που εμπιστεύονται ο συνθέτης ΜίμηςΠλέσσας και η στιχουργός Λουκίλα Καρρέρ-Πλέσσα στον ερμηνευτή Μαυρίκιο Μαυρικίου, στο πλαίσιο της πρώτης τους δισκογραφικής συνεργασίας, η οποία θα παρουσιαστεί το Σάββατο 28 Φεβρουαρίου στο Sirocco’s Club…\nΕλένη Τσαλιγοπούλου & bogaz musique σε μια εντυπωσιακή πρεμιέρα στην Αρχιτεκτονική! | Δείτε τι έγινε…\nΜία διονυσιακή βραδιά στο κέντρο της πόλης! Με μία εντυπωσιακή, sold out πρεμιέρα ξεκίνησε τις παραστάσεις της το Σάββατο 14 Φεβρουαρίου η Ελένη Τσαλιγοπούλου και οι bogaz musique στην ανανεωμένη Αρχιτεκτονική στο Γκάζι. Με ένα παθιασμένο, διονυσιακό πρόγραμμα, η Ελένη Τσαλιγοπούλου και οι εξαιρετικοί συνεργάτες της έβαλαν φωτιά στο κέντρο της πόλης, ενώνοντας την Ανατολή…\nEurovision 2015 | Ακούστε πρώτοι τα snippets των 5 συμμετεχόντων του ελληνικού τελικού!\nΉρθε η στιγμή να πάρουμε μια μικρή γεύση από τα τραγούδια που θα διαγωνιστούν στον Ελληνικό Τελικό, στις 4 Μαρτίου! Η Θωμαή Απέργη, ο Barrice, η Shaya, η Μαρία Έλενα Κυριάκου και οι C:Real, όπως είναι γνωστό, είναι οι πέντε καλλιτέχνες που θα διεκδικήσουν τη θέση του εκπροσώπου της Ελλάδας στον 60ο διαγωνισμό τραγουδιού της…\nΟλυμπιακή Διάκριση για τους Vegas!!!\nΤη Δευτέρα 16/2 στο κατάμεστο αμφιθέατρο της Ελληνικής Ολυμπιακής Επιτροπής, οι Vegas έζησαν μια από τις πιο τιμητικές στιγμές στην καριέρα τους. Ο Πρόεδρος της Εθνικής Ολυμπιακής Ακαδημίας της Ελλάδας, κ. Ισίδωρος Κούβελος, τους απένειμε το Χρυσό Μετάλλιο της Ακαδημίας ως ελάχιστο δείγμα ευγνωμοσύνης για τη συμμετοχή του συγκροτήματος στο ανθρωπιστικό της έργο. Στην εκδήλωση,…\n“Στην Αγκαλιά Σου Ζω” | Ο ανερχόμενος καλλιτέχνης Noah παρουσιάζει το νέο του τραγούδι & video clip!\nΝέος καλλιτέχνης και δημιουργός, ο Noah, γεννημένος στο Βέλγιο και μεγαλωμένος στην Ελλάδα, είχε απο νωρίς καταλάβει οτι η σχέση του με τη μουσική ήταν σχέση ζωής Παρακολούθησε μαθήματα πιάνου, θεωρίας, φωνητικής και άρχισε να γράφει στίχο τόσο στα Ελληνικά όσο και στα Αγγλικά εμπνευσμένος από τις μουσικές του επιρροές και τα ερεθίσματα που του…\nΑφιέρωμα στη Βίκυ Μοσχολιού με τη Ζωή Παπαδοπούλου στον Κόμη! 24/2 & 4/3\nΗ Ζωή Παπαδοπούλου τιμά με τον δικό της τρόπο μία από τις μεγαλύτερες φωνές του ελληνικού τραγουδιού, τη Βίκυ Μοσχολιού. Με αφορμή τη συμπλήρωση 10 χρόνων χωρίς τη Βίκυ Μοσχολιού θα θυμηθούμε υπέροχα τραγούδια της, όπως τα “Άνθρωποι μονάχοι”, “Δε ξέρω πόσο σ’ αγαπώ”, “Επεμβαίνεις”, “Βάλε κι άλλο πιάτο”, “Δεν κλαίω για τώρα”, “Θα κλείσω…\n“The Revolution Sessions” | Οι KollektivA παρουσιάζουν το mini digital album τους!\nΠριν συμπληρωθεί ένας χρόνος από την κυκλοφορία του concept album «Η Μπαλάντα της Φυλακής», οι KollektivA επιστρέφουν με ένα νέο release. Πρόκειται για ένα mini digital album με τίτλο «The Revolution Sessions» και περιλαμβάνει τολμηρές διασκευές σε πολιτικά τραγούδια από διάφορες χώρες που βρέθηκαν στο επίκεντρο των εξελίξεων τα τελευταία χρόνια. Ιστορικές δημιουργίες από την…\nΤο INFE Greece στο πλευρό των 5 Ελληνικών συμμετοχών για Eurovision 2015!\nΠοια είναι η ανακοίνωση που εξέδωσε το Ελληνικό Σωματείο Φίλων της Eurovision – INFE Greece;;; Το INFE GREECE (Greek eurovision fanclub) το αρχαιότερο Ελληνικό σωματείο φίλων της μουσικής και της Εurovision,με αφορμή την δημοσιοποίηση των 5 φετινών υποψήφιων ονομάτων για την επιλογή του τραγουδιού που θα εκπροσωπήσει την Ελλάδα στον επερχόμενο 60ο διαγωνισμό τραγουδιού της…\nPage 1152 of 1177


*** ΞΕΝΟΔΟΧΕΊΑ MILOS VILLAS, SANTORINI ISLAND ***\nMilos Villas Santorini Island Deutsch Français Español Milos Villas Santorini Island Nederlands Português Svenska Dansk Čeština Magyar Polski Milos Villas Santorini Island 日本語 简体中文 한국어 Русский עברית Türkçe عربي\nΤο Milos Villas είναι ένα εξαίσιο παράδειγμα των ξενοδοχείων 3 αστέρων στην πόλη Santorini Island και προσφέρει ηχομονωμένα δωμάτια με θέα σε Αιγαίο Πέλαγος. Το παραδοσιακό ξενοδοχείο, το οποίο κατασκευάστηκε το 2000, είναι φημισμένο για κυκλαδικό στιλ του.\nΧάρη στην τέλεια τοποθεσία του Milos Villas, οι επισκέπτες έχουν άμεση πρόσβαση σε Port, που είναι 4.2 χλμ μακριά. Οι εγκαταστάσεις βρίσκονται 4 χλμ από το κέντρο της πόλης Santorini Island.\nΚοντά σε καθεδρικό ναό, μνημεία και μουσεία, το ξενοδοχείο προσφέρει καταπληκτική θέα στη θάλασσα.\nΤο ξενοδοχείο έχει 35 δωμάτια εξοπλισμένα με καλωδιακή τηλεόραση με ταινίες κατά παραγγελία, τηλεόραση με δορυφορικά κανάλια, θυρίδα ασφαλείας για λάπτοπ, μπαλκόνι και καναπέ. Οι ανέσεις στα δωμάτια περιλαμβάνουν πλυντήριο πιάτων, παροχές για καφέ και τσάι και φρυγανιέρα καθώς και στρώμα εξαιρετικής ποιότητας και μαξιλάρια από αφρώδες υλικό.\nΘα έχει παιδική φροντίδα και παιδικά κρεβατάκια για παιδιά που προσφέρονται από το Milos Villas.\nMilos Villas, Ελλάδα\nΠανδοχείο Hilton Garden Houston/pearland ***, Pearland - ιστοσελίδα;\tΠανδοχείο Fairfield & ***, Tehachapi - ιστοσελίδα;\tΠανδοχείο Days - **, Torrington - ιστοσελίδα;\tΞενοδοχείο Extended America - Chicago - - Convention Center **, Schaumburg - ιστοσελίδα;\tΠανδοχείο Rodeway Inn **, Danvers - ιστοσελίδα;\tΘέρετρο Medina Lake Camping 4, Lakehills - ιστοσελίδα;\tΞενοδοχείο Full Moon Beach ***, Παν Θιέτ - ιστοσελίδα;\tΞενοδοχείο Green Ridge Holiday ***, Munnar - ιστοσελίδα;\tΠανδοχείο Downtown/pearl District ***, Πόρτλαντ - ιστοσελίδα;\tΞενοδοχείο Waldorf Astoria ****, Νέα Υόρκη - ιστοσελίδα;\tΞενοδοχείο Cassa ****, Νέα Υόρκη - ιστοσελίδα;\tΠανδοχείο Hampton & Lacey ***, Olympia - ιστοσελίδα;\tΞενοδοχείο Sawgrass Grand ***, Sunrise - ιστοσελίδα;\tΞενοδοχείο Extended America - Los Angeles - **, Arcadia - ιστοσελίδα;\tΞενοδοχείο Royal Amsterdam ***, Pella - ιστοσελίδα;\tΠανδοχείο Holiday Express ***, Pella - ιστοσελίδα;\tΞενοδοχείο The Boxer ****, Βοστώνη - ιστοσελίδα;\tΞενοδοχείο Carlton ***, Adrian - ιστοσελίδα;\tΞενοδοχείο Super 8 **, Metropolis - ιστοσελίδα;\tBed and Breakfast Baan Boo Loo ***, Τσιάνγκ Μάι - ιστοσελίδα;\tΞενοδοχείο Casa Mayor ***, Μεντεγίν - ιστοσελίδα;\tΞενοδοχείο Manama **, Βομβάη - ιστοσελίδα;\tΞενοδοχείο Baros Maldives *****, Μαλέ - ιστοσελίδα;\tHostel Hug **, Τσιάνγκ Μάι - ιστοσελίδα;\tΞενοδοχείο Gala ****, Ταϊπέι - ιστοσελίδα;\tΞενοδοχείο The Iroquois ****, Νέα Υόρκη - ιστοσελίδα;\tΞενοδοχείο Granduca *****, Χιούστον - ιστοσελίδα;


Προς παραχώρηση στην Κασσιώπη ο ταλαντούχος Γιώργος Λούβρος - CorfuCorner.gr\nΠρος παραχώρηση στην Κασσιώπη ο ταλαντούχος Γιώργος Λούβρος\nΤην ευκαιρία να δοκιμάσει την τύχη του σε πιο ψηλό επίπεδο, αλλά και να αποκτήσει σημαντικές «παραστάσεις» και πολύτιμες εμπειρίες, φαίνεται πως θα έχει ο πολύ ταλαντούχος ποδοσφαιριστής, Γιώργος Λούβρος.\nΚι αυτό, γιατί βάσει πληροφοριών του CORFUCORNER.GR, ο πιτσιρικάς είναι πάρα πολύ πιθανό να παραχωρηθεί από τον Οδυσσέα Αυλιωτών στον ΑΟ Κασσιώπης, μέχρι το τέλος της τρέχουσας σαιζόν, κάτι τοπ οποίο εφόσον συμβεί, θα δώσει την δυνατότητα στον παίκτη ν' αγωνιστεί στην Γ' Εθνική.\nΟ Λούβρος είναι 17 ετών και παίζει στα άκρα της μεσοεπιθετικής γραμμής. Τα πρώτα του ποδοσφαιρικά βήματα τα πραγματοποίησε στην Ακαδημία του Οδυσσέα Αυλιωτών, ενώ έχει θητεύσει και στις Μικτές Ομάδες της ΕΠΣ Κέρκυρας.


Game Gino και τα αστέρια Online. Παίξτε δωρεάν\nGame Gino και τα αστέρια\nΠαίξτε το παιχνίδι Gino και τα αστέρια σε απευθείας σύνδεση:\nΠεριγραφή παιχνιδιού Gino και τα αστέρια\nΜπορείτε να ελέγξετε ένα μικρό άνθρωπο. - Ο στόχος σας είναι να τον βοηθήσει να συγκεντρώσει όλα τα αστέρια και ταυτόχρονα να προσπαθήσουμε να βρούμε τη μετάβαση στο επόμενο επίπεδο. . Παίξτε το παιχνίδι Gino και τα αστέρια σε απευθείας σύνδεση.\nΤεχνικά χαρακτηριστικά του παιχνιδιού Gino και τα αστέρια\nGame Gino και τα αστέρια πρόσθεσε: 26.08.2012\nΠαιχνίδια όπως το παιχνίδι Gino και τα αστέρια\nΚατεβάστε το παιχνίδι Gino και τα αστέρια\nΕνσωματώστε το παιχνίδι Gino και τα αστέρια στην ιστοσελίδα σας:\nΓια να εισαγάγετε το παιχνίδι Gino και τα αστέρια στην ιστοσελίδα σας, αντιγράψτε τον κώδικα και επικόλληση στον κώδικα HTML της ιστοσελίδας σας. Επίσης, αν σας αρέσει το παιχνίδι Gino και τα αστέρια , αντίγραφο και στείλτε το link σε ένα φίλο ή τους φίλους σας, μοιραστείτε το παιχνίδι με τον κόσμο!\nΜε το παιχνίδι Gino και τα αστέρια , επίσης, έπαιξε στο παιχνίδι:


ΠΟΥ: Μην κρύβετε τα αποτελέσματα κλινικών μελετών - Ειδήσεις - νέα - Το Βήμα Online\nΠΟΥ: Μην κρύβετε τα αποτελέσματα κλινικών μελετών\nΜε άρθρο που δημοσιεύεται στον επιστημονικό Τύπο, ο Παγκόσμιος Οργανισμός Υγείας καλεί τους υπεύθυνους κλινικών μελετών να μην κρατούν στα συρτάρια τους τα αποτελέσματα που δεν τους συμφέρουν.\n17 Απριλίου 2015, 15:16 Ενημερώθηκε: 17 Απριλίου 2015, 15:16\nΔιαδεδομένη η μη δημοσιοποίηση δεδομένων\nΗ μη δημοσιοποίηση δεδομένων από κλινικές μελέτες, ένα διαδεδομένο και γνωστό φαινόμενο στον χώρο των βιοϊατρικών ερευνών, μπορεί να οδηγήσει σε παραπλάνηση κατά τη λήψη αποφάσεων που αφορούν τη χρηματοδότηση ερευνών, τον καθορισμό κανόνων και τη δημόσια Υγεία.\nΌλες οι κλινικές μελέτες θα έπρεπε να καταχωρούνται σε δημόσια μητρώα πριν καν αρχίσουν, γράφουν οι ειδικοί του ΠΟΥ στην ανοιχτή επιθεώρηση PLoS Medicine. Εντός ενός έτους από την ολοκλήρωση κάθε μελέτης, τα βασικά συμπεράσματα θα έπρεπε να καταχωρούνται σε δημόσια μητρώα και να δημοσιεύονται στον επιστημονικό Τύπο. Εντός δύο ετών από την ολοκλήρωση της μελέτης, τα ευρήματα θα πρέπει να είναι ελεύθερα διαθέσιμα, για παράδειγμα μέσω της δημοσίευσής τους σε ανοιχτές, δωρεάν επιθεωρήσεις.\nΜε ανεξάρτητο άρθρο στην ίδια επιθεώρηση, ο ΠΟΥ ζητά επίσης την τροποποίηση της σχετικής νομοθεσίας και την παροχή κινήτρων για συμμόρφωση.\nΑπαιτείται διενέργεια ελέγχων σε όλες τις μελέτες\nΣε συνοδευτικό άρθρο σχολιασμού στο PLoS ONE, o Μπεν Γκόλντεϊκρ του Πανεπιστημίου της Οξφόρδης ζητά επίσης τη διενέργεια ελέγχων σε όλες τις κλινικές μελέτες για τον εντοπισμό των «μεγαλύτερων ενόχων».\nΌπως σχολιάζει ο δικτυακός τόπος της επιθεώρησης Nature, ανάλογες εκκλήσεις έχουν κάνει στο παρελθόν και άλλοι φορείς όπως ο Παγκόσμιος Ιατρικός Σύλλογος και η αμερικανική Υπηρεσία Τροφίμων και Φαρμάκων (FDA).\nΦαίνεται όμως ότι οι εκκλήσεις τους δεν έχουν εισακουστεί μέχρι σήμερα από φαρμακοβιομηχανίες και ερευνητικούς φορείς: έρευνα που δημοσιεύτηκε το 2013 στο British Medical Journal διαπίστωνε ότι, από τις 585 μεγάλες κλινικές μελέτες που εξετάστηκαν, οι 171 μελέτες με τη συμμετοχή σχεδόν 300.000 ασθενών, παρέμεναν αδημοσίευτες 5 χρόνια μετά την ολοκλήρωσή τους.


Κοτόπουλο ογκραντέν με μανιτάρια - Flowmagazine\n48 λατρεμένες συνταγές για κοτόπουλο\nΤο κοτόπουλο είναι μια τροφή που έχει φανατικούς οπαδούς. Και είναι λογικό! Ταιριάζει με όλα, πατάτες, ζυμαρικά, ρύζι, λαχανικά. Μαγειρεύεται …\nΤο κοτόπουλο ογκραντέν με μανιτάρια προτείνεται για οποιαδήποτε μέρα, είτε ως μεσημεριανό είτε ως βραδινό. Επειδή η σάλτσα του είναι αρκετά μεστή, η συνταγή αυτή δεν είναι η κατάλληλη επιλογή για όσους παρουσιάζουν δυσπεψία. Το κοτόπουλο και τα μανιτάρια, ωστόσο περιέχουν πολύτιμα θρεπτικά στοιχεία και αποτελούν απαραίτητο κομμάτι της ισορροπημένης διατροφής.\n½ κρεμμύδι (30 γραμμ.)\nΔύο σκελίδες σκόρδο (6 γραμμ.)\nΜία κούπα γάλα (240 ml)\n4 κομμάτια στήθος κοτόπουλο (600 γραμμ.)\n6 με 10 μανιτάρια (150 γραμμ.)\n½ κούπα καρύδια σπασμένα (70 γραμμ.)\n½ κούπα κρέμα γάλακτος (120 ml)\nΔύο κουταλιές σούπας μανιταρόσουπα σε σκόνη (10 γραμμ.)\nΤο αποτέλεσμα θα είναι πιο αυθεντικό και γευστικό αν εκτελέσετε τη συνταγή με τα φρέσκα μανιτάρια. Η μόνη δυσκολία με την εκδοχή αυτή βρίσκεται στο σχολαστικό πλύσιμο των μανιταριών προτού αυτά μαγειρευτούν.\nΓενικά, τα μανιτάρια είναι σαρκώδη, αλλά ευαίσθητα και για τον λόγο αυτό, δεν πρέπει να τα βάλετε απευθείας κάτω από τη βρύση, γιατί έτσι θα καταστραφεί η υφή τους.\nΟ ιδανικός τρόπος είναι να τα βάλετε σε ένα μπολ με νερό και να τα αφήσετε εκεί.\nΣτη συνέχεια, βγάλετε τα μανιτάρια στραγγίζοντάς τα. Αφού στεγνώσουν κάπως, χρησιμοποιήστε μία βρεγμένη οδοντόβουρτσα και τρίψτε τα απαλά. Βουρτσίστε κάθε ένα μανιτάρι ξεχωριστά ώστε να αφαιρεθεί κάθε του υπόλειμμα και ξαναβάλτε τα σε μπολ με νερό.\nΈπειτα, στραγγίξετε τα μανιτάρια και κόψτε τα σε κομμάτια.\nΓια να μη μαυρίσουν, στύψτε πάνω τους λίγο φρέσκο χυμό λεμονιού και στη συνέχεια, μαγειρέψτε τα σύμφωνα με τη συνταγή.\nΜπορεί η διαδικασία του καθαρισμού των μανιταριών να είναι περισσότερο χρονοβόρα, όμως η γεύση του φρέσκου και καλοκαθαρισμένου μανιταριού είναι ασύγκριτα ανώτερη σε σχέση με τα μανιτάρια σε κονσέρβα.\nΔΙΑΒΑΣΤΕ ΤΗΝ ΕΚΤΕΛΕΣΗ ΤΗΣ ΣΥΝΤΑΓΗΣ ΠΑΤΩΝΤΑΣ ΤΗΝ ΕΠΟΜΕΝΗ ΣΕΛΙΔΑ\nκοτόπουλο ογκραντέν, μανιτάρια, μανιταρόσουπα, συνταγή\nΚοτόπουλο στην κατσαρόλα με μπαχαρικά


Ηλιοθεραπεία, solarium, self tan, spray μαυρίσματος! Τελικά, τι είναι καλύτερο; - Tlife.gr\nΤο να μας βλέπει ο ήλιος είναι καλό αλλά ενδείκνυται περί του ενός 10λέπτου την ημέρα ώστε να διατηρούμε την βιταμίνη D- πάντα σε συνδυασμό με τροφές που την περιέχουν όπως λιπαρά ψάρια, αυγά κλπ- σε υψηλά επίπεδα! Δεν πρέπει για περαιτέρω έκθεση στον ήλιο να ξεχνούμε το αντηλιακό μας σε κάθε μέρος του σώματος (ακόμα και στα αυτιά μας!) διότι είτε είμαστε ανοιχτόχρωμοι είτε μαυρισμένοι ήδη η έκθεση απέναντι στις υπεριώδεις ακτινοβολίες είναι η ίδια. Έτσι θα είστε ασφαλείς σε κάθε περίπτωση, μη σκεπτόμενοι πως δεν θα μαυρίσετε...απλά θα προστατευτείτε, θα μαυρίσετε πιο αργά αλλά σταθερά και με ασφάλεια και επουδενί δεν θα ξεφλουδίσετε!\nΌχι βέβαια… Θα πρέπει να γνωρίζετε πως η μοναδική διαφορά με την κλασσική ηλιοθεραπεία είναι η μη ύπαρξη της UVB ακτινοβολίας, ενώ οι UVA συνεχίζουν να "κάνουν την δουλειά" τους επιταχύνοντας την γήρανση του δέρματός μας. Συνεπώς είναι το ίδιο επιβλαβές με την ηλιοθεραπεία χωρίς αντηλιακή προστασία. Παρατηρείται επίσης ότι είναι αρκετά ύποπτο για εκδήλωση καρκίνου του δέρματος με αρνητικές συνέπειες ακόμα και σε οφθαλμολογικές βλάβες. Για τον λόγο αυτό είναι κανόνας να φοράει κανείς ειδικά γυαλιά κατά την διάρκεια πραγματοποίησης μιας solarium θεραπείας.


Πρωταγωνιστές πάλι οι Κινέζοι σε αγορές ακινήτων για Golden Visa | Business Daily\nΗ δυναμική του θεσμού της Golden Visa μπορεί να ανακόπηκε λόγω της πανδημίας, όπως άλλωστε συνέβη και με κάθε οικονομική δραστηριότητα, ωστόσο επιβεβαιώνεται η θετική της συμβολή στην αγορά ακινήτων για άλλη μια φορά από τα στοιχεία που κατεγράφησαν μέχρι τις 31 Μαρτίου, όπου 2267 άτομα συνολικά πήραν άδεια διαμονής.\nΕιδικότερα οι συνολικές χορηγήσεις αδειών διαμονής σε επενδυτές - αγοραστές ακινήτων και μέλη της οικογένειάς τους μέσω του θεσμού της Golden Visa με στοιχεία 31 Μαρτίου έφθασαν στις 22.103, αυξημένες σημαντικά σε σχέση με τον Φεβρουάριο που ήταν 19.836.\nΑντίστοιχα ολοκληρώθηκαν 722 μεταβιβάσεις ακινήτων, καθώς οι συνολικές χορηγήσεις αδειών διαμονής σε επενδυτές-αγοραστές ακινήτων έφθασαν τις 7.414, έναντι 6.692 που ήταν στο τέλος Φεβρουαρίου.\nΤην πρωτοκαθεδρία στις μεταβιβάσεις και στο συγκεκριμένο χρονικό διάστημα διατήρησαν οι Κινέζοι επενδυτές με συνολικές αγορές ακινήτων που έφθασαν στο σύνολο τα 5.352 ακίνητα και εντός του Μαρτίου πραγματοποίησαν 638 αγορές. Ουσιαστικά για άλλη μα φορά οι Κινέζοι απέδειξαν ότι πρωταγωνιστούν στην ελληνική κτηματαγορά μέσω του συγκεκριμένου θεσμού, καθώς το μερίδιό τους αυξάνεται ακόμα περισσότερο σε σχέση με τα προηγούμενα χρόνια, αγγίζοντας το 80% στις άδειες παραμονής.\nΣυγκεκριμένα, 5.352 άδειες επί συνόλου 7.414 εκδόθηκαν για λογαριασμό Κινέζων αγοραστών, ενώ αντίστοιχα είναι τα νούμερα και για τις εκδόσεις visa για τα μέλη των οικογενειών τους. Ακολουθούν οι Τούρκοι με 520 αγορές, οι Ρώσοι με 379, οι Λιβανέζοι με 158 και οι Αιγύπτιοι με 152.\nΑντίστοιχα, πρώτοι είναι οι Κινέζοι και στο σύνολο των πολιτών που έλαβαν την άδεια διαμονής φθάνοντας συνολικά από την αρχή της εφαρμογής του θεσμού σε 16.615, ενώ τον Μάρτιο να προστίθενται 1.988 πολίτες της χώρας του δράκου.\nΣημειώνεται ότι οι πωλήσεις του Μαρτίου δεν έδειξαν κάποια κάμψη λόγω του κορονοϊού, όμως στην πραγματικότητα κάμψη υπήρξε, αλλά καλύφθηκε από διαδικασίες μεταβιβάσεων ακινήτων που ήταν εκκρεμείς από τον προηγούμενο χρόνο και ολοκληρώθηκαν τους πρώτους μήνες του 2020. Σαφής εικόνα για το τι μέλλει γενέσθαι με τους αγοραστές από την Κίνα θα φανεί μετά τον Απρίλιο.\nΝα υπενθυμίσουμε ότι οι επενδύσεις των Κινέζων στην ελληνική αγορά, στην αρχή του έτους είχαν εκτιμηθεί σε 1 δισ. ευρώ για την φετινή χρονιά, μέσω του θεσμού της Golden Visa και όχι μόνο.\nΣτελέχη της αγοράς επισημαίνουν πως δεν πρέπει να υπάρχει εφησυχασμός όσον αφορά το αν και πόσο θα επηρεάσει ο κορονοϊός, εκτιμώντας ότι, παρόλο που η ζήτηση από Κινέζους τελικά θα ανακάμψει, η ελληνική αγορά δεν θα βγει εντελώς αλώβητη. Ένας από τους φόβους που υπάρχουν είναι ότι οι κινεζικές αρχές, σε μια προσπάθεια να ενισχύσουν την τοπική οικονομία, θα επιβάλουν νέους περιορισμούς στις επενδύσεις κατοίκων στο εξωτερικό.


Κάποτε, λέει η μυθολογία, οι Αργοναύτες με τον Ιάσονα έφτασαν στον Βόσπορο. Εκεί αναζήτησαν τον μάντη Φινέα να τον συμβουλευτούν για την πορεία του ταξιδιού τους. Τον βρήκαν σε μια γωνιά του Βοσπόρου γερασμένο και μισοπεθαμένο από την πείνα. Ποιος ήταν όμως ο Φινέας;\nΣύμφωνα με τον Απολλώνιο το Ρόδιο, ο Φινέας ήταν γιος του Αγήνορα και κατοικούσε στις ακτές της Βιθυνίας.\nΟ Απόλλων τον είχε προικίσει με το χάρισμα να προβλέπει το μέλλον. Από τότε ο Φινέας αποκάλυπτε θαρραλέα στους θνητούς τις ιερές αποφάσεις του Διός.\nΟ Ζεύς οργίστηκε μαζί του και τον καταδίκασε σε αιώνια γηρατειά. Στέρησε από τα μάτια του το γλυκό φως της ημέρας και πρόσταξε να μη χορταίνει ποτέ φαγητό. Μάταια όσοι έρχονταν να πάρουν χρησμούς του έφερναν φαγητά.\nΟι Άρπυιες χιμούσαν ξαφνικά από τα ουράνια ύψη και του άρπαζαν από το στόμα και τα χέρια τις τροφές. Μερικές φορές για να παρατείνουν το μαρτύριό του και την άθλια ζωή του, του άφηναν λιγοστά αποφάγια. Άφηναν όμως απάνω τους μια τέτοια δυσοσμία, που κανένας δεν θα είχε το κουράγιο όχι να τα φάει μα ούτε καν να υποφέρει από μακριά την μπόχα τους.\nΟ Φινέας ωστόσο δεν απελπιζόταν, γιατί ήξερε πως μιαν ημέρα θα έρχονταν οι Αργοναύτες και θα τον έσωζαν από το μαρτύριό του. Μόλις λοιπόν φάνηκαν οι Αργοναύτες και τον πλησίασαν, τους υπόσχεται να τους δώσει καλές συμβουλές για το ταξίδι τους, αρκεί να τον σώσουν από τις Άρπυιες, Ορκίζεται δε στους Βορεάδες, τον Ζήτη και τον Καλάι, πως δεν θα διατρέξουν κανένα κίνδυνο, αν τις σκοτώσουν. Τότε δυο ήρωες από τους Αργοναύτες ορμούν πάνω στις αρπακτικές δαιμόνισσες και τις καταδιώκουν ως τα νησιά Πλωτά. Και θα τις σκότωναν, αν δεν επενέβαινε η δελφή τους η Ίρις να τους υποσχεθεί πως οι Άρπυιες δεν θα ξαναπλησίαζαν το σπίτι του Φινέα. Τελικά ένας μύθος λέει ότι οι Άρπυιες κατέφυγαν στο νησί της Κρήτης. Σύμφωνα με άλλο μύθο η μία έπεσε σε ένα ποτάμι της Πελοποννήσου, τον Τίγρη, που μετονομάστηκε Άρπυς και η άλλη έφτασε στα νησιά Εχινάδες, που από τότε μετονομάστηκαν σε Πλωτές.\nΣτην Οδύσσεια τώρα, η Πηνελόπη διηγείται την ιστορία των θυγατέρων του Πανδάρεω. Οι θεοί, εξιστορεί, είχαν πεθάνει τους γονείς τους. Επειδή είχαν μείνει ορφανές στο παλάτι τους, τις φρόντισαν οι θεές. Η Αφροδίτη τις έθρεψε με γάλα, μέλι και θαυμάσια κρασιά. Η Ήρα τις προίκισε με περίσσια ομορφιά και σύνεση. Η Άρτεμις τους έδωσε μεγαλόπρεπο παράστημα κι η Αθηνά τις έμαθε να υφαίνουν τα πιο εξαίσια εργόχειρα. Κατόπιν η Αφροδίτη ανέβηκε στον Όλυμπο, στην κατοικία του Δία, με σκοπό να του ζητήσει να έχουν τα κορίτσια και έναν ευτυχισμένο γάμο. Αλλά οι Άρπυιες τα χάλασαν όλα. Όρμησαν, τις άρπαξαν και τις πήγαν στον Άδη, για να είναι δούλες στην κατοικία των Ερινυών.\nΟι Άρπυιες ήσαν φτερωτά τέρατα της μυθολογίας, που προκαλούσαν τον τρόμο στους ανθρώπους, γιατί δεν έκλεβαν μόνον πράγματα, δεν προκαλούσαν μόνον καταστροφές, αλλά άρπαζαν και ανθρώπους. Όπως φαίνεται, το όνομα Άρπυιες συνδέεται με το ρήμα αρπάζω. Είναι λοιπόν οι Άρπυιες αρπακτικοί δαίμονες, που χαρακτηρίζονται από αιφνιδιαστική και καταστροφική δύναμη, αλλά και την ταχύτητα του ανέμου και της θύελλας. Σε παραστάσεις που έχουν σωθεί, τις βλέπουμε σαν φτερωτές γυναικείες μορφές, έχουν δηλαδή γυναίκας πρόσωπο και χέρια, αλλά πόδια και νύχια πουλιών. Οι Άρπυιες με τα φτερά τους ακολουθούσαν τις πνοές του ανέμου και τα πουλιά. Σήμερα ακόμη σε ορισμένες περιοχές οι Έλληνες δηλώνουν με το όνομα «Ανεμικές» τους δαίμονες του ανέμου και του ανεμοστρόβιλου. Συγκεκριμένα στη Μακεδονία ονομάζονται «ανεμικές» οι κακοποιοί δαίμονες που έρχονται κυρίως το πρώτο δεκαήμερο του Μαρτίου.


7 λόγοι να ξυπνάς πρωί και να ξεκινάς ευχάριστα τη μέρα σου\nΕίσαι από τους τύπους, που δεν τους αρέσει καθόλου να κοιμούνται και να χάνουν την μέρα τους; Τότε, λοιπόν, βρέθηκαν λόγοι να ξυπνάς πρωί και να αξιοποιείς τον χρόνο σου καταλλήλα.\nΚαι εσύ ξυπνάς το πρωί από τα χαράματα για τη δουλειά νιώθωντας βαριεστημένος να δουλέψεις; Νιώθεις το bullying από τους φίλους σου επειδή εκείνοι κοιμούνται μέχρι αργά και ξυπνάνε ο,τι ώρα θέλουν; Σε πληροφορούμε πως εκείνοι χάνουν, διότι στους λόγους που θα σου παραθέσουμε παρακάτω θα καταλάβεις πόσο καλά κάνεις και είσαι πρωινός τύπος, λόγοι να ξυπνάς πρωί και θα μάθεις πως είναι να ξεκινάς ευχάριστα τη μέρα σου.\nΈνα καλό και ισορροπημένο πρωινό σε βοηθά να ξεκινήσεις την ημέρα σου\nΥπάρχει λόγος που λένε οι ειδικοί πως «το πρωινό είναι το σημαντικότερο γέυμα της ημέρας», όχι μόνο βοηθάει στον μεταβολισμό σου, το οποίο παραμπιπτόντως είναι ωφέλιμο για τη συνολική απώλεια βάρους σου, αλλά επιπροσθέτως δίνει στο σώμα και στον εγκέφαλο θρεπτικά συστατικά τα οποία σε βοηθάνε να προχωρήσεις την ημέρα σου.\nΌπως λέει χαρακτηριστικά και ο Brandon Mentore, ειδικός αθλητικός διατροφολόγος:\nΗ κατανάλωση ενός πλούσιου πρωινού με πρωτεΐνη μπορεί να βοηθήσει στη κατασκευή ντοπαμίνης,ενός νευροδιαβιβαστή που βοηθάει να ελέγχει τα κέντρα ψυχαγωγίας του εγκεφάλου και εξισορροπεί την κορτιζόλη της ορμόνης του στρες\nΠρωινό ξύπνημα χωρίς γυμναστική δε λέει\nΓενικά η γυμναστική σε βοηθάει να ξεκινάς ευχάριστα την ημέρα σου κάνοντας μερικές ασκήσεις. Αναζωογονείς το πνεύμα σου, διώχνεις όλο το στρες που θα είχες, εάν δεν πήγαινες και νιώθεις έτοιμος να βγεις για δουλειά. Σε αντίθεση με τους υπόλοιπους ανθρώπους που βγάζουν όλο το άγχος της δουλειάς και νομίζουν πως το καταπολεμούν με το τσιγάρο.\nΕπιπροσθέτως η γυμναστική σύμφωνα με τον ειδικό γυμναστή απώλειας βάρους Robert. S. Herbst: «Το σώμα παράγει περισσότερη τεστοστερόνη το πρωί και αυτά τα αυξημένα επίπεδα μπορούν να βοηθήσουν στη στήριξη των μυών και την ανάπτυξη.»\nΗ έκθεση το πρωί στον ήλιο βοηθάει στο γενικότερο “mood of the day” που λέμε\nΜία μελέτη του Northwestern Medicine έδειξε πως ο χρόνος, η ένταση, και η διάρκεια της έκθεσης του φωτός στον άνθρωπο έχουν άμεση σχέση με το βάρος του: αναλυτικότερα οι άνθρωποι, που είχαν μεγάλη έκθεση σε μέτριας ποσότητας φωτός είχαν σημαντικά χαμηλότερο δείκτη μάζα σώματος (BMI) συγκριτικά με εκείνους, οι οποίοι είχαν περισσότερη έκθεση στο φως του ήλιου. Στα συν της έρευνας, ότι το φυσικό φως αποδείχθηκε πως αυξάνει τις επιδόσεις στο χώρο εργασίας και γενικότερα τη συνολική καλύτερη διάθεση.\nΚάνεις πιο ευχάριστο ύπνο το βράδυ\nΣε περίπτωση που κοιμάσαι κατά μέσο όρο 7-9 ώρες, όπως συστήνεται κιόλας από το National Sleep Foundation, βοηθάς το σώμα σου να συγχρονιστεί με τα φυσικά πρότυπα ύπνου. Εάν ξυπνάς νωρίς και κοιμάσαι νωρίς τότε το πιο πιθανό είναι ότι κάνεις και πιο ευχάριστο ύπνο όταν κοιμάσαι και ξυπνάς πολύ πιο εύκολα συγκριτικά με κάποιον που κοιμάται αργά κια ξυπνάει αργά και δυσκολεύεται να σηκωθεί. Για να μην αναφερθούμε πως εάν κάποιος πέσει αργά και σηκωθεί νωρίς τότε αυτό που κάνει ουσιαστικά είναι να δυσκολεύει τη ζωή του .\nΕίναι λιγότερο πιθανό να χρονοτριβείς στη δουλειά σου\nΣε περίπτωση που είσαι νυχτερινός τύπος, έχεις τη δυνατότητα να αναβάλλεις κάτι και να το κάνεις αργότερα μέσα στη νύχτα. Τι γίνεται όμως με τον πρωινό τύπο; Οι πρωινοί τύποι έχουν επίγνωση ότι πρέπει να επιτελέσουν συγκεκριμένα καθήκοντα γι’αυτό ακριβώς και επιδεικνύουν αστείρευτη ενέργεια. Φαίνεται να υπάρχει συσχέτιση με το «να ξυπνάς νωρίς και να ετοιμάζεις τις υποχρεώσεις σου» .\nΕίσαι πιο χαρούμενο άτομο\nΑπό πρόσφατες έρευνες, έχει φανεί πως οι νυχτερινοί τύποι είναι σε μεγαλύτερο κίνδυνο να βρεθούν εκτεθειμένοι σε στεναχώρια. Ο Bratner αναφέρει συγκεριμένα:\nΗ έλλειψη ύπνου και οι διαταραγμένοι κύκλοι ύπνου έχουν επίσης συνδεθεί με την κατάθλιψη. Η στέρηση του ύπνου μπορεί να οδηγήσει σε κατάθλιψη που μπορεί να οδηγήσει σε περισσότερη στέρηση ύπνου που μπορεί να οδηγήσει σε περισσότερη κατάθλιψη … είναι ένας φαύλος κύκλος.\nΥπάρχουν περισσότερες πιθανότητες να είσαι επιτυχημένος στη δουλειά σου\nΞυπνώντας πρωί αυτομάτως βοηθάς τον εαυτό σου να ανελιχθείς και να εξελιχθείς. Μία μελέτη του University of Education in Heidelberg ότι οι εργαζόμενοι που δουλεύουν καλύτερα τα πρωινά εχουν περισσότερες πιθανότητες για επιτυχία στην καριέρα τους.\nΤο Samsung Galaxy s9 είναι εδώ και είναι εντυπωσιακό! | Video\nΠαίκτες που αποχώρησαν απ’ το MasterChef επιστρέφουν ξανά και βγαίνουν τα μαχαίρια | Video


Η υπαίθρια, ηλιόλουστη αγορά φαγητού του Smorgasburg στο Μπρούκλιν και η μοντέρνα, αταξική κουζίνα / Food / Woman TOC\nΗ υπαίθρια, ηλιόλουστη αγορά φαγητού του Smorgasburg στο Μπρούκλιν και η μοντέρνα, αταξική κουζίνα\nΠολυεθνική κουζίνα ενάντια στις πολυεθνικές. Μια βόλτα που ικανοποιεί τη γεύση και έχει την ωραιότερη θέα στην κορυφογραμμή των ουρανοξυστών.\nΤο Σάββατο 6 Απριλίου, από τις 11 το πρωί μέχρι τις 6 το απόγευμα ανοίγει ξανά για την καλοκαιρινή σεζόν. Τραπεζάκια, τέντες και πάγκοι κουζίνας ξεσκονίζονται και επανατοποθετούνται κατά μήκος του ποταμού. Στο Google Map θα το βρει κανείς στην ψηφιακή πινέζα που γράφει East River State Park. Τα μαχαίρια ακονίζονται και οι αιτήσεις για νέους μάγειρες γίνονται δεκτές. Το Smorgasburg, το Woodstock της γεύσης σύμφωνα με τον ρεστοκριτικό της εφημερίδας New York Times, ξεκίνησε την τερψιλαρύγγιο δράση του πριν από 9 περίπου χρόνια στην περιοχή Williamsburg του Μπρούκλιν, την περιοχή των πάλαι ποτέ χίπστερ και της επίκαιρης εκζήτησης. Όλο το Μανχάταν -ή σχεδόν όλο-, έχει μεταφερθεί στην περιοχή με τα κοκκινότουβλα σπίτια του 19ου αιώνα, τα οποία έχουν προφανώς καλύτερα ενοίκια και μεγαλύτερη άνεση, άσε που έχει και την καλύτερη θέα στην κορυφογραμμή των ουρανοξυστών αφού είναι ακριβώς απέναντι.\nΣτο Google Map θα το βρει κανείς στην ψηφιακή πινέζα που γράφει East River State Park.\nΤο Σάββατο 6 Απριλίου, από τις 11 το πρωί μέχρι τις 6 το απόγευμα ανοίγει ξανά για την καλοκαιρινή σεζόν.\nΟ Eric Demby και ο Jonathan Bulter, οι ιδρυτές του Smorgasburg ήξεραν το μέρος και τις δυνατότητές του σε σχέση με το φαγητό καλά. Βρίσκονταν ήδη εκεί από το 2008 με το Brooklyn Flea, την δική τους λαϊκή αγορά με ό,τι μπορεί να φανταστεί ο νους: έπιπλα αντίκες, vintage ρούχα, κοσμήματα, φαγητό του δρόμου. Έχοντας στα χέρια τους τις καλές πρώτες ύλες και μάλιστα σε τιμές φιλικές προς τον χρήστη, θέλησαν να μεγαλώσουν την ιδέα του street food και να δώσουν ένα οριστικό χτύπημα στο junk και στην ταμπελοποίηση των μπέργκερ. Κυρίως όμως θέλησαν να νικήσουν την «δε ξέρω ακριβώς τι τρώω» φιλοσοφία των αλυσίδων φαγητού. Δεν έχουμε δει και λίγα ακέφαλα κοτόπουλα να περπατάνε στο Κογιανισκάτσι και στα λοιπά τρομοκρατικά ντοκιμαντέρ, με σκοπό να γίνουν chicken nuggets. Έτσι σκέφτηκαν ένα σαββατιάτικο, γιγάντιο φεστιβάλ γεύσης, στο οποίο να συμμετέχουν 100 και πάνω μάγειρες, να προσφέρει διαφάνεια στην παρασκευή –όλα κόβονται, καθαρίζονται και μαγειρεύονται παρουσία του πελάτη-, και υψηλή ποιότητα στις χαμηλές τιμές του φαγητού του δρόμου.\n«Η βασική αρχή μας» λέει ο Eric Demby «είναι να δημιουργήσουμε τις συνθήκες εκείνες, ώστε ο πελάτης μας να μπορεί να γευτεί ένα φρέσκο, φτηνό αλλά και δημιουργικό πιάτο σε μία από τις πιο όμορφες γειτονιές του κόσμου». Η συγκεκριμένη γειτονιά εκτός από όμορφη είναι οικεία σε όλους, ακόμα και σε αυτούς που δεν την έχουν επισκεφτεί –την έχουν δει τόσες φορές στις ταινίες του Χόλιγουντ που αρκεί. «Επίσης, προσπαθούμε να φτιάξουμε μια υψηλής ποιότητας αγορά μεταξύ των παραγωγών και των νέων μαγείρων, η οποία να στηρίζεται στο φωτεινό νου και όχι στο κέρδος» συνεχίζει ο Eric και πολύ μου αρέσει που προτιμά την αιώνια λιακάδα ενός φωτεινού μυαλού από τα ντόλαρς.\nΗ «βροχή του ήλιου» και η αιρετική της προσέγγιση στο μαζικό φαγητό, πιστεύει «στην ομαδική δουλειά και στον φιλικό ανταγωνισμό που θα μπορέσει να κάνει ξακουστή την κουζίνα του Μπρούκλιν και της Νέας Υόρκης, μια fusion, πολυεθνική κουζίνα ενάντια στις πολυεθνικές» συμπληρώνει ο Eric. «Ποντάρουμε πολύ στην διασκέδαση, στις ευχάριστες στιγμές του ελεύθερου χρόνου, στην βόλτα» συνεχίζει και θυμάται τον σεφ και τηλεοπτικό σταρ της αμερικανικής τηλεόρασης Mario Batali, ο οποίος έκανε ντου στο Smorgasburg με το συνεργείο και τις κάμερες της εκπομπής του, Τhe Chew, ζουμάροντας στα καρότα και στο παστράμι και ρωτώντας τον κόσμο αν του αρέσει αυτό που τρώει. «Πολύ γέλιο» συμπληρώνει.\nΟι φιλόσοφοι του μασουλήματος, οι μπρούκληδες δειπνοσοφιστές, ο Eric και ο Jonathan είναι οπαδοί της αρχής «είμαστε ό,τι τρώμε», μιας αρχής στην οποία ούτως ή άλλως στηρίζεται η μοντέρνα, αταξική κουζίνα.\nΚαι το Woodstock που κολλάει; Στην πανσπερμία της γεύσης; Στο αλέγκρο της διάθεση; «Αν σκεφτεί κανείς ότι βρισκόμαστε στο σήμερα και όχι στο 1969, ότι το φιλέτο κοτόπουλου και οι τηγανητές αντζούγιες είναι τα σύγχρονα ναρκωτικά του στομαχιού, ότι οι χίπις έχουν αντικατασταθεί από τους χίπστερ και οι λουλουδάτες καμπάνες από στενά τζιν, τότε ναι, μπορούμε να πούμε ότι το Smorgasburg είναι το νέο Woodstock» καταλήγει ο Eric και αναρωτιέμαι αν ζούσε η Τζάνις Τζόπλιν και επισκεπτόταν το Smorgasburg θα έτρωγε κρέας ή θα ήταν χορτοφάγος;\nΔείτε ένα βίντεο από το Smorgasburg του 2018:\nsmorgasburg, αταξική κουζίνα, γεύση, κουζίνα, μοντέρνα κουζίνα, Μπρούκλιν, Νέα Υόρκη, υπαίθρια αγορά, φαγητό, φαγητό στο πόδι


Πρωτομαγιά 2021 Archives - Ατέχνως\nΒρίσκεστε:Ατέχνως»Δημοσιεύσεις με Ετικέτα "Πρωτομαγιά 2021"\nΠεριήγηση: Πρωτομαγιά 2021\nΜάι 4, 2021 Για γέλια και για κλάματα οι «απεργιακές συγκεντρώσεις» εργοδοτικού συνδικαλισμού… (ΦΩΤΟ)\nΟύτε τους εαυτούς τους δεν φάνηκαν να πείθουν οι δυνάμεις του εργατοπατερισμού στο εργατικό κίνημα, αφού όπου επιχείρησαν να πραγματοποιήσουν…\nΜάι 3, 2021 Υπουργός Εργασίας: Συνεχίζει την κοροϊδία για το αντεργατικό νομοσχέδιο που φέρνει η κυβέρνηση\nΣυνεχίζει την κοροϊδία ο υπουργός Εργασίας Κ. Χατζηδάκης για το νομοσχέδιο που φέρνει τις «ανατροπές του αιώνα» επικαλούμενος μάλιστα την…\nΣτο Σύνταγμα στις 10 π.μ. την Πέμπτη 6 Μάη θα πραγματοποιηθεί η απεργιακή συγκέντρωση της Πρωτομαγιάς στην Αθήνα. Με σύνθημα…


Ανάκληση άδειας επιχείρησης στην Πορταριά «άναψε τα αίματα» στην Επιτροπή Ποιότητας Ζωής - «Ντροπή σου, Θάνο» - e-thessalia.gr\nΑνάκληση άδειας επιχείρησης στην Πορταριά «άναψε τα αίματα» στην Επιτροπή Ποιότητας Ζωής – «Ντροπή σου, Θάνο»\n27 Σεπτεμβρίου 2016, 15:09 27 Σεπτεμβρίου 2016\nΤην αφαίρεση της άδειας λειτουργίας μουσικών οργάνων από πέντε επιχειρήσεις και την ανάκληση της άδειας λειτουργίας δυο εξ αυτών, αποφάσισε σήμερα η Επιτροπή Ποιότητας Ζωής του Δήμου Βόλου.\nΣε συνεδρίασή της η Επιτροπή εξέτασε τις περιπτώσεις παραβάσεων σε συνολικά πέντε επιχειρήσεις και αποφάσισε να αφαιρέσει την άδεια λειτουργίας των μουσικών οργάνων και από τις πέντε. Οι παραβάσεις αφορούσαν την υπέρβαση του ορίου έντασης της μουσικής. Οι ανακλήσεις των αδειών λειτουργίας από δυο καταστήματα αφορούσαν, στην μία περίπτωση την ανάπτυξη περισσότερων τραπεζοκαθισμάτων από αυτά που όριζε η άδεια της επιχείρησης και στη δεύτερη περίπτωση τη λειτουργία ορχήστρας σε εξωτερικό χώρο του καταστήματος, που βρίσκεται στην Πορταριά (καφε- μπαρ) , με αποτέλεσμα την πρόκληση ηχορύπανσης.\nΈνταση προκλήθηκε κατά τη συζήτηση της τελευταίας περίπτωσης, με την ιδιοκτήτρια της επιχείρησης να επιτίθεται προσωπικά στον δήμαρχο Θ. Θεοδώρου.\nΕιδικότερα, ο δικηγόρος της επιχείρησης στην Πορταριά ανέφερε ότι η ορχήστρα, αντί να παίζει μέσα στο μαγαζί, είχε στηθεί ακριβώς στην είσοδο της πόρτας. Όπως είπε, η επιχείρηση δεν έχει απασχολήσει με άλλη παράβαση στο παρελθόν, ενώ ο έλεγχος διενεργήθηκε μετά από καταγγελία στην αστυνομία. Ο δικηγόρος ανέφερε επίσης πως o ιδιοκτήτης της επιχείρησης είχε ασφαλισμένους όλους τους μουσικούς και είχε πληρώσει την ΑΕΠΙ, ενώ την ημέρα που βεβαιώθηκε η παράβαση γινόταν κάποια μουσική εκδήλωση στην Πορταριά. Υπογράμμισε δε ότι και άλλες επιχειρήσεις στην πλατεία του χωριού είχαν ορχήστρα την ημέρα εκείνη. Μάλιστα, ο δικηγόρος πρότεινε να υπογράψει δήλωση συμμόρφωσης o ιδιοκτήτης, εφόσον η επιχείρησή της δεν έχει κάνει άλλη παράβαση.\nΟ δήμαρχος και πρόεδρος της Επιτροπής Ποιότητας Ζωής Θ. Θεοδώρου πρότεινε για τη συγκεκριμένη περίπτωση την αφαίρεση της άδειας λειτουργίας αλλά και την ανάκληση της άδειας λειτουργίας του καταστήματος. Νωρίτερα, ο Θ. Θεοδώρου είχε δηλώσει στην Επιτροπή πως η Κανονιστική είναι σε ισχύ, πως δόθηκε περίοδος χάριτος στους καταστηματάρχες αλλά από εδώ και πέρα οι έλεγχοι θα είναι πιο αυστηροί, γιατί πρέπει να τηρηθεί η τάξη. «Θα γίνονται καθημερινοί έλεγχοι και από την Επιτροπή Ποιότητας Ζωής θα επιβάλλονται ποινές» είπε χαρακτηριστικά.\nΗ Επιτροπή ομόφωνα έκανε δεκτή την πρόταση του Θ. Θεοδώρου για τον ιδιοκτλητη στην Πορταριά, γεγονός που προκάλεσε την αντίδραση συγγενικού του προσώπου που διατηρεί ταβέρνα στην πλατεία. « Εξαντλείτε σε εμάς όλη τη νομιμότητα» είπε από το μικρόφωνο, ενώ κατά την αποχώρησή της η συγγενής του ιδιοκτήτη απευθυνόμενη στον Θ. Θεοδώρου, του είπε: «Ντροπή σου, Θάνο. Είναι απίστευτο αυτό που γίνεται εδώ μέσα. Απαράδεκτο».\nΕγκρίθηκε η παραχώρηση της πλατείας για Χριστουγεννιάτικο Πάρκο\nΚατά τη σημερινή συνεδρίαση της Επιτροπής Ποιότητας Ζωής, αποφασίστηκε επίσης η παραχώρηση μέρους της πλατείας Ρήγα Φεραίου για τη δημιουργία χριστουγεννιάτικου θεματικού Πάρκου. Όπως αναφέρθηκε, πρόκειται για έκταση 5.040 τμ. στο βορειοδυτικό τμήμα της πλατείας. Έγγραφο για την πρόβλεψη θέσεων στάθμευσης των ΑμεΑ και την τοποθέτηση χημικών τουαλετών στο πάρκο, απέστειλε στην Επιτροπή το Σωματείο Κινητικά Αναπήρων «Ιππόκαμπος». Το έγγραφο έγινε δεκτό και ο ανάδοχος θα αναλάβει να βάλει στον χώρο τουαλέτες για άτομα με αναπηρία.\nΕπιτροπή Ποιότητας ΖωήςεπιχείρησηΘεοδώρουΠορταριά\nΠροηγούμενο ΆρθροΟικογενειακό επεισόδιο στο κέντρο της Λάρισας- Γιος ξυλοκόπησε και έστειλε στο νοσοκομείο τον πατέρα τουΕπόμενο ΆρθροΒενιζέλος: Ο ΣΥΡΙΖΑ θα πάει σε εκλογές με καροτσάκι


ΣΟΚ και δέος>To Mαξίμου εντόπισε τις offshore πίσω από τα ελληνικά ΜΜΕ! - Κουρδιστό Πορτοκάλι\nkourdistoportocali.comMagazineΣΟΚ και δέος>To Mαξίμου εντόπισε τις offshore πίσω από τα ελληνικά ΜΜΕ!\nΞετίναξαν ακόμη και το ΕΣΠΑ!\n30 Απριλιου 2018 14:04\nΣΟΚ και δέος σε ΜΜΕ και διαφημιστικές. Ο Σύριζα εντόπισε όλες τις υπεράκτιες που τροφοδοτούν με χρήμα τα εγχώρια ΜΜΕ (και όχι μόνο το Πρώτο Θέμα) στο σύνολό τους. Κι έτσι άρχισε να ξετυλίγει το κουβάρι των αποκαλύψεων σε φιλικές εφημερίδες όπως το Documento. Στη προκειμένη περίπτωση το θέμα είναι ότι οι συριζαίοι Απάτσι γνωρίζουν τους πραγματικούς χρηματοδότες των ελληνικών ΜΜΕ, ενώ διαθέτουν στοιχεία ακόμη και για χαριστικές επιχορηγήσεις από το ΕΣΠΑ που έλαβαν συγεκριμένοι εκδότες.\nΤα ελληνικά ΜΜΕ πλέον είναι πιο διάτρητα από κεφαλογραβιέρα και βρίσκονται στο σύνολό τους στο έλεος του Τσίπρα και του Καμμένου, οι οποίοι υποστηρίζουν ότι θα πάνε σε εκλογές όταν δούμε στα πέριξ φωτιές να καίνε από τις ελληνικές πετρελαιοπηγές που θα αναβλύζουν καθώς έρχονται οι Αμερικανοί παρέα με τους Ισραηλινούς να αντλήσουν τα ελληνικά πετρέλαια και σύμφωνα με την κυβέρνηση οι Τούρκοι δεν θα τολμήσουν να αντιδράσουν. Τότε θα γίνουν και εκλογές σύμφωνα με τους κυβερνώντες: To Φθινόπωρο του 2019. Κι αυτές τις εκλογές-σύμφωνα με το περιβάλλον του αρχηγού των ΑΝΕΛ-θα τις κερδίσει ο Σύριζα.\nΣτην καρδιά του καλοκαιριού του 2014, πίσω από τις ημίκλειστες γρίλιες του παραθύρου ενός κομματικού γραφείου, ένας ανερχόμενος πολιτικός ηγέτης, αρχηγός της αξιωματικής αντιπολίτευσης σε μια χώρα της ευρωζώνης, που είχε μόλις κατορθώσει να κερδίσει τις ευρωεκλογές της 25ης Μαΐου 2014 και ετοιμαζόταν να εισέλθει στην τελική ευθεία για τη δημοκρατική… «κατάληψη» της εξουσίας, συζητούσε προβληματισμένος με έναν από τους εξ απορρήτων συνομιλητές του-θα γράψει ο Παύλος Παπαδόπουλος στην θρυλική πλέον Γάτα των Ιμαλαίων.\nΗ μυστική οδηγία του πολιτικού έπρεπε αναγκαστικά να παραβιαστεί. Αλλωστε ο δρόμος, παρά τη γειτνίασή του με την αμερικανική πρεσβεία και ορισμένα σημαίνοντα δημόσια κτίρια, ήταν σχεδόν άδειος εκείνη την ώρα. Μόνο τρεις εργάτες μαστόρευαν σε ένα κτίσμα λίγα μέτρα διαγώνια απέναντι, αλλά μάλλον δεν είχαν δώσει σημασία (ή έτσι άφηναν να φαίνεται…) στην κινητικότητα και στους λίγους αστυνομικούς με πολιτικά που λίγη ώρα νωρίτερα είχαν συνοδεύσει τον πολιτικό και στέκονταν στον δρόμο με τα ακουστικά τους στα αφτιά. Ο ιστορικός εκδότης, που φορούσε πουκάμισο με λεπτή κόκκινη ρίγα, τιράντες, κόκκινη γραβάτα και μπλε κοστούμι, κατέβηκε, περπάτησε με γρήγορα βήματα προς την γκρίζα μεταλλική είσοδο, την οποία ξεκλείδωσε ένας φρουρός του πολιτικού. Κατευθύνθηκαν στο ασανσέρ και πάτησαν το κουμπί του πρώτου ορόφου. Βγήκαν σε έναν σκοτεινό διάδρομο. Ο φρουρός χτύπησε ένα κουδούνι χωρίς όνομα δίπλα σε μια γκρίζα πόρτα. Ο πολιτικός άνοιξε την πόρτα ο ίδιος. «Καλώς ήλθατε». Ηταν ευδιάθετος, ευγενικός και φιλόξενος, όπως πάντα. Φορούσε λευκό πουκάμισο και μπλε κοστούμι. Δεν ήταν όμως μόνος του στο μικρό αυτό ευήλιο διαμέρισμα με τους φρεσκοβαμμένους γκρίζους και βαθυπράσινους τοίχους, την καλαίσθητη διακόσμηση και τα όμορφα έπιπλα σε απλή σχεδίαση. Μετά την εγκάρδια και ζεστή χειραψία, οδήγησε τον επισκέπτη προς το μικρό σαλόνι. Αλλά ο εκδότης κοντοστάθηκε για λίγο γιατί παρατήρησε μια γάτα.\nΕννέα μήνες πριν από τη μυστική συνάντηση του ανερχόμενου πολιτικού με τον ιστορικό εκδότη με μοναδικό μάρτυρα μία απρόσιτη και αυστηρή γάτα των Ιμαλαΐων που έγινε σε ένα διαμέρισμα κοντά στην καλύτερα εξοπλισμένη αμερικανική πρεσβεία του κόσμου, έλαβε χώρα η πρώτη αμήχανη προσέγγιση-σύμφωνα με το νέο υπέροχο αφήγημα που υπογράφει ο Παύλος Παπαδόπουλος (photo κάτω) στο ΒΗΜΑ.\nΟλα ξεκίνησαν όταν ο πολιτικός κάλεσε στο γραφείο του έναν δημοσιογράφο της εφημερίδας του εκδότη. Ηταν μέσα Οκτωβρίου του 2013.\n«Ως πολιτικός της Αριστεράς δεν μπορώ να δίνω την εντύπωση ότι βρίσκομαι κοντά στους ισχυρούς του Τύπου, κοντά σε αυτούς που πολλοί νομίζουν ότι συγκροτούν τη λεγόμενη “διαπλοκή”» εξομολογήθηκε ο πολιτικός στον δημοσιογράφο. Ακολούθησε μια παύση για σκέψη.\nΔεν ήταν μόνοι τους. Δίπλα στον πολιτικό, που φορούσε μπλε τζιν παντελόνι, γαλάζιο πουκάμισο Ralph Lauren και μαύρο κοτλέ σακάκι καθόταν αμίλητος ένας βετεράνος του κόμματος, μια προσωπικότητα άγνωστη στους πολλούς που σέβονταν οι μυημένοι. Ρουφούσε τον καφέ του, κάπνιζε το ένα τσιγάρο μετά το άλλο και παρακολουθούσε με το διαπεραστικό βλέμμα του. Ηταν ένα φθινοπωρινό απόγευμα στις 4, σε ένα ψηλοτάβανο γραφείο στο Κοινοβούλιο με λευκούς τοίχους, τρεις πίνακες παραστατικής ζωγραφικής και έναν μεγάλο πίνακα αφηρημένης τέχνης, ασφαλώς κατακόκκινο για να φορτίζει την ατμόσφαιρα με το χρώμα της επανάστασης. Τα ψηλά παράθυρα καλύπτονταν από λευκή διάφανη κουρτίνα και είχαν θέα στη μεγαλύτερη πλατεία της πρωτεύουσας. «Ωστόσο», συνέχισε με νόημα έπειτα από την εύγλωττη παύση, «με ενδιαφέρει να έχω καλές σχέσεις με τα μεγάλα μέσα ενημέρωσης και ιδίως με το ιστορικό εκδοτικό συγκρότημα». Πώς θα μπορούσε να τετραγωνιστεί ο κύκλος;\nΟ πολιτικός αν σε κάτι είχε διαπρέψει ήταν ότι εφάρμοζε με ευκολία τη ρήση του Μιτεράν ότι «η πολιτική είναι η διαχείριση των συμβόλων». Η έντεχνη περιχαράκωση του Τύπου μέσα σε ένα πλαίσιο «αρνητικού κατεστημένου», μια συνήθης πρακτική λαϊκιστών πολιτικών, ήταν μια καλή δικαιολογία για να αχρηστεύει την κριτική και ταυτόχρονα ένα μοναδικό πρόσχημα για να συντηρεί την εικόνα του «ασυμβίβαστου πολιτικού». Μια κορνιζαρισμένη φωτογραφία του Ούγκο Τσάβες δεν βρισκόταν τυχαία στο γραφείο του. Οπως ο Τσάβες ήθελε να αλλάξει τον κόσμο με όχημα τη Βενεζουέλα, έτσι και ο πολιτικός πίστευε πως θα αλλάξει την Ευρώπη με μοχλό τη χώρα του. Αλλά προφανώς για να αλλάξεις μια χώρα πρέπει να ασχοληθείς πρώτα με την αλλαγή του Τύπου. Αλησμόνητα έχουν μείνει τα επίμονα αιτήματα για την απομάκρυνση του πιο εμβληματικού δημοσιογράφου μεγάλου καναλιού και την αντικατάστασή του από βετεράνο δημοσιογράφο και πολιτικό (που αργότερα ανέλαβε κορυφαία θέση στις μυστικές υπηρεσίες). Εντονα συζητήθηκε η μάταιη προσπάθεια του προέδρου να πείσει μια καλή φίλη του, μια ικανή δημοσιογράφο με βραχνή φωνή και μοιραία μάτια, να δεχθεί να «αποσταλεί» σε μεγάλο κανάλι για να μεταδίδει καθημερινά τις κομματικές θέσεις. Οπως για όλα τα ζητήματα, έτσι και για τη διαχείριση του Τύπου ο πολιτικός εφάρμοζε τη λεγόμενη «διπλή στρατηγική», που τίμησε διεθνώς η κομμουνιστική Αριστερά: Δημοσίως συντηρούσε την εικόνα των μέσων ως «εχθρών του λαού» και ιδιωτικώς απαιτούσε από τους ιδιοκτήτες τους να προβάλλουν θετικά τις θέσεις και τις πρωτοβουλίες του κόμματος!\nΓια να το πετύχει, ακολουθούσε ένα απόρρητο πρόγραμμα επαφών. Στα δημοσιογραφικά γραφεία κυκλοφορούσε η πληροφορία πως δεν ήταν λίγοι οι ισχυροί που περνούσαν στα κλεφτά την κόκκινη πλαϊνή σιδερένια πόρτα που οδηγούσε στην εσωτερική αυλή φιλικού νεοκλασικού και από εκεί στο περίκλειστο, ζεστό και ευχάριστα παλιομοδίτικο σαλόνι του πρώτου ορόφου για να συζητήσουν μόνοι με τον πρόεδρο για… το μέλλον της Ευρώπης.\nΗ γειτονιά, πίσω από τα κλειστά παράθυρα, έβλεπε και γνώριζε. «The SKY is the limit» έλεγε με νόημα παρατηρητικός γείτονας με ποδοσφαιρικές γνώσεις σε φίλο του δημοσιογράφο. Είχε εντοπίσει μια διπλή προσωπικότητα (δηλαδή του αθλητισμού και της ενημέρωσης) να θεάται τρεις φορές στη γειτονιά. Το κύριο αντικείμενο της συζήτησης ήταν η… «αναμόρφωση» του καναλιού του για να προσαρμοστεί στη νέα εποχή, κάτι που τελικά δεν έγινε. Κάποιοι επιμένουν επίσης ότι δεν παρέλειψε να επισκεφθεί τη γειτονιά και γόνος με εκρηκτική προσωπικότητα, πατριωτικές ανησυχίες, φαρμακευτικές γνώσεις και την ανάλογη αδυναμία για τον αθλητισμό και την ενημέρωση.\nΕνα ήταν βέβαιο: Η νυσταλέα κάθετος μιας ιστορικής λεωφόρου στη συνοικία της αμφισβήτησης είχε αναβαθμιστεί σε μαγνήτη διασήμων. Είχε γίνει μια… «Οδός Ονείρων» της πολιτικής και της ισχύος. Δεν ήταν η μοναδική οδός με αριστερές ανησυχίες.\nΕξίμισι χιλιόμετρα βορειότερα, στην οδό των Νυμφών των Δασών, οι επιβλητικές δρύινες εσωτερικές πόρτες του τριώροφου σπιτιού με τη θολωτή όψη, το κόκκινο κρασί Chateau Mouton Rothchild του 2004, ο ροφός και ο κρητικός σκάρος από το Λιβυκό Πέλαγος ψημένος σε χονδρό αλάτι, τα δερματόδετα βιβλία του 19ου αιώνα, τα ανέκδοτα με πρωταγωνιστές ένα προεδρικό ζεύγος των ΗΠΑ και η συλλογή κορυφαίων πούρων Αβάνας συμβόλιζαν την απατηλή γοητεία της εξουσίας. Μάλιστα η υποδοχή στην οδό των Νυμφών ήταν μεγαλοπρεπέστερη εκείνης που επεφύλαξε την ίδια περίοδο η βαθύπλουτη ώριμη κληρονόμος, πρώην σύζυγος σκεπτόμενου γόη του θεάτρου, στην έπαυλη-φρούριό της στα βόρεια προάστια (που είναι χτισμένη στο πρότυπο της κατοικίας του αείμνηστου Μπλέικ Κάρινγκτον από το σίριαλ της δεκαετίας του ’80 «Δυναστεία»…).\nΑλλά ας επιστρέψουμε στο πολύπαθο Κοινοβούλιο και στη συνάντηση του πολιτικού με τον δημοσιογράφο παρουσία του σεβάσμιου κομματικού στελέχους. Κάθονταν και οι τρεις στο μικρό σαλόνι του γραφείου, γύρω από το άριστα συντηρημένο τραπέζι από ανοιχτόχρωμη καρυδιά των αρχών της δεκαετίας του ’70. Ο λόγος του προέδρου ήταν φιλικός, ευγενικός και διακριτικός, σταθερά γνωρίσματα της προσωπικότητας, του ήθους και της αγωγής του. Η τάση του να άρχει, η σκληρότητα, το πείσμα και η αφοβία με την οποία μπορούσε να συγκρουστεί δεν αναιρούσε την πραότητα του ύφους του, την έμφυτη συστολή του και τον σεβασμό του για τους συνομιλητές του. Ακόμη και ως φοιτητής, δεν ήταν ποτέ «ταγάρι». Ηταν αστός.\nΗταν ο μόνος σε μια παρέα που θα έλεγε «ευχαριστώ» στον σερβιτόρο που θα έφερνε στο τραπέζι ακόμη και ένα ποτήρι νερό. Ηταν σεμνός. Δεν ήταν ψυχρός και αναίσθητος. Δάκρυζε ειλικρινά όταν άκουγε ότι κάποιοι άνθρωποι πεινούν ή δεν έχουν φάρμακα. Τον εξόργιζε η αδικία, αλλά δεν ήταν σκυθρωπός, ούτε μίζερος. Του άρεσε συνέχεια να αστειεύεται.\nΜιλούσε πάντοτε αργά, με μια χαμογελαστή χροιά στη φωνή του. Δεν έπαιρνε τον εαυτό του στα σοβαρά, ενώ ακόμη και τις δημόσιες επιθέσεις των αντιπάλων του τις διηγούνταν μετά στους συνεργάτες του σαν να ήταν ένα αστείο. Για όλους αυτούς τους λόγους γινόταν εύκολα αγαπητός και συμπαθής. Εκείνο το απόγευμα, αφού επέμενε ότι κατά τη γνώμη του οι εφημερίδες του ιστορικού εκδότη συχνά αδικούν τον ίδιο και παρακάμπτουν ή παρερμηνεύουν τις θέσεις του κόμματός του, ακολούθησε ο εξής αποκαλυπτικός διάλογος:\n– «Δεν νομίζω πως θα θελήσει ποτέ να συναντήσει έναν αριστερό πολιτικό όπως εμένα…».\n– «Μάλλον κάνετε λάθος…».\nΣτην ταινία «Constantine» (2005) o Κιάνου Ριβς βάζει τα πόδια του μέσα σε μια λεκάνη με νερό χωρίς να βγάλει τα παπούτσια του και ταξιδεύει στην Κόλαση μέσα από τα μάτια μιας γκρίζας γάτας που κρατάει στα χέρια του. Σύμφωνα με αρχαίες αποκρυφιστικές θεωρίες, ο ήλιος παρακολουθεί τη γη ακόμη και τη νύχτα μέσα από το φεγγάρι στο οποίο στέλνει αδιάκοπα το φως του. Οι γάτες που συμβολίζουν το φεγγάρι, είναι το νυχτερινό «μάτι» του ήλιου επάνω στη γη. Γι’ αυτό η αιγυπτιακή γατόμορφη θεά Βούβαστις είναι συνοδός του Ρα, του Θεού Ηλιου. Η γάτα διαθέτει μάτια που φωσφορίζουν και της επιτρέπουν να βλέπει μέσα στο απόλυτο σκοτάδι. Για τους στοχαστές του απόκρυφου οι γάτες, με τις οξυμμένες αισθήσεις τους, «ακουμπούν» ταυτόχρονα στον δικό μας κόσμο και στο κομμάτι της πραγματικότητας που δεν έχουμε πρόσβαση. Είναι, ας πούμε, «ενδιάμεσα όντα»…\nΗ γάτα των Ιμαλαΐων δεν ήταν το πρώτο «ενδιάμεσο ον» που βρέθηκε στη διαδρομή του πολιτικού.\nΕξι μήνες προτού συναντήσει τον ιστορικό εκδότη και τη γάτα των Ιμαλαΐων γνώρισε μια γκρίζα γάτα, μια γαλλική γάτα Chartreux (προφέρεται «Σαρτρέ») που ζει σε ένα ανακαινισμένο διαμέρισμα του κέντρου της Αθήνας, σε μια μάλλον αδιάφορη πολυκατοικία του 1962.\nΟι δρόμοι ήταν γεμάτοι νερά από τη βροχή εκείνη τη βραδιά της 15ης Ιανουαρίου 2014. Σε αυτό το διαμέρισμα 80 τετραγωνικών μέτρων με την ακατάστατη βιβλιοθήκη, το φθαρμένο παρκέ και τους μικρούς διαδοχικούς χώρους, ο πολιτικός, μαζί με ένα έμπειρο πολιτικό στέλεχος, μετέβη για να συμμετάσχει σε δείπνο με τον δημοσιογράφο και ένα στέλεχος του εκδοτικού συγκροτήματος, ο οποίος χαρακτηρίζεται από ιδιαίτερη ευαισθησία σε ζητήματα που σχετίζονται με τον ευρωπαϊκό προσανατολισμό της χώρας. Ο πολιτικός, πάντα ευγενικός, έφθασε μόνος του στις 9.30 μ.μ. κρατώντας δύο πλαστικές σακούλες – μία με ένα ταψί γαλακτομπούρεκο και μία άλλη από το βιβλιοπωλείο Πολιτεία με το βιβλίο «Τι πρέπει να προτείνει η Αριστερά» (εκδόσεις Ευρασία, 2009) του Ρομπέρτο Ουνγκέρ, του καθηγητή στη Νομική Σχολή του Χάρβαρντ που μεταξύ 2007 και 2009 έγινε υπουργός Στρατηγικών Υποθέσεων στην κυβέρνηση του Ινάσιο Λούλα Ντα Σίλβα στη Βραζιλία.\nΟ 69χρονος σήμερα βραζιλιάνος στοχαστής πιστεύει στην παγκόσμια αμφισβήτηση των θεσμών-θέσφατα μέσα από τη… «συνδυασμένη δημοκρατία», δηλαδή την υποβολή των μεγάλων αποφάσεων σε δημοψηφίσματα. Μήπως σας θυμίζει κάτι; Οσο για την Ελλάδα, ο Ουνγκέρ πιστεύει ότι θα μπορούσε (προφανώς με δημοψήφισμα) ακόμη και να εγκαταλείψει την Ευρώπη προκαλώντας ένα «σοκ Δημοκρατίας»(!) σε ολόκληρο τον κόσμο. Μέσα στο βιβλίο βρισκόταν μια κάρτα με μια προσωπική ιδιόχειρη αφιέρωση με πολιτικό περιεχόμενο. Ωστόσο, ολόκληρη η βραδιά πέρασε με θαρραλέες διαβεβαιώσεις του πολιτικού για την αφοσίωσή του στην ευρωπαϊκή προοπτική της χώρας, σε τέτοιον βαθμό μάλιστα που δεν άρεσε καθόλου στον δημοσιογράφο, ο οποίος περνούσε τότε μια φάση έντονου ευρωσκεπτικισμού.\nΗ συζήτηση ήταν ένα «πολιτικό γαλακτομπούρεκο» με πρωτότυπη σύνθεση. Ο πολιτικός υποστήριζε ότι ήρθε ο καιρός για να αλλάξει η Ευρώπη και «να τεθεί τέρμα στη λιτότητα της Μέρκελ και του Ολι Ρεν». Πίστευε ότι η νίκη του κόμματός του θα σηματοδοτούσε εξελίξεις για την πανευρωπαϊκή αμφισβήτηση του «νεοφιλελεύθερου μοντέλου». Οτι ο μύθος του ελληνικού λαού που αντιστέκεται στο Βερολίνο θα αποκτήσει μια νέα δυναμική και θα οδηγήσει σε μια νέα Ευρώπη των λαών. Και φρόντιζε παράλληλα να διαβεβαιώσει (άλλο ένα κλασικό παράδειγμα «διπλής στρατηγικής»…) ότι δεν σκέπτεται λύσεις εκτός ευρώ, ότι η θέση μας στην Ευρώπη είναι αδιαπραγμάτευτη και ότι πρέπει να εφαρμόσουμε μια οικονομική πολιτική με ισοσκελισμένους προϋπολογισμούς (που μπορεί να ακούγεται ωραίο αλλά πρακτικά σημαίνει λιτότητα σκληρότερη από τη σημερινή…). Ομως οι κρίσιμες λεπτομέρειες παραμερίζονται όταν βλέπεις έναν πολιτικό στην κορύφωση της ακτινοβολίας και της αποδοχής του.\nΙσως μόνο η γκρίζα κυρία, η γάτα Σαρτρέ, δεν εντυπωσιάστηκε από τον χαρισματικό πολιτικό. Παρακολουθούσε τη συνομιλία εντελώς αποστασιοποιημένη. Δεν έγινε αμέσως αντιληπτή από τους παρευρισκομέενους. Πέρασε αρκετή ώρα μέχρι η γκρίζα γάτα να διακόψει τη συζήτηση μπαίνοντας στο μικρό σαλόνι με τους γκρίζους καναπέδες και την αφίσα από έναν πίνακα με την μπλε πισίνα του Ντέιβιντ Χόκνεϊ. Οι τέσσερις συνομιλητές σταμάτησαν να συζητούν και κοιτούσαν τη γάτα να περπατάει ανάμεσά τους. Η γάτα σταμάτησε ξαφνικά μπροστά στον πολιτικό που καθόταν σε μια πορτοκαλί πολυθρόνα και κρατούσε ένα ποτήρι με ουίσκι Dimple. Ισως η γάτα να τον είχε δει στην τηλεόραση και να τον αναγνώρισε. «Υπάρχει γάτα στο σπίτι; Πού ήταν τόση ώρα; Είναι πολύ όμορφη. Μοιάζει σαν να χαμογελάει…». Και πράγματι η γάτα χαμογελούσε…\nΠάνω από δύο χρόνια μετά, φαίνεται σήμερα ότι σε αυτό το δείπνο σημειώθηκε ένας συνωστισμός από πολλές αλληγορίες. Οι γάτες Σαρτρέ είναι… απόγονοι άγριων γάτων από την περιοχή της σημερινής Συρίας. Γάτες και γάτοι πρόσφυγες που ήρθαν στη Γαλλία με τα πλοία των Σταυροφόρων του 13ου αιώνα. Ορισμένοι από τους Σταυροφόρους αυτούς εντάχθηκαν μαζί με τις γάτες τους στο Τάγμα των Καρθουσιανών Μοναχών στο Καθολικό Μοναστήρι Γκραντ Σαρτρέζ, στα βουνά Σαρτρέ, βόρεια της Γκρενόμπλ. Μέσα στα επόμενα 700 χρόνια οι γκρίζες γάτες Σαρτρέ εξαπλώθηκαν σε όλη την Ευρώπη. Είναι μοναστηριακές γάτες. Διαθέτουν γκρίζο τρίχωμα και μάτια χρώματος ανάμεσα στο κίτρινο και στο πορτοκαλί. Είναι σχεδόν αμίλητες. Κινούνται αργά, όπως οι καλόγεροι που τις μεγάλωσαν και, ναι, χαμογελούν.\nΗ κατασκευή των σιαγόνων διαμορφώνει την έκφραση του χαμόγελου. Προκαλούν θαυμασμό, δέος (και σε ορισμένους ταραχή…) με αυτό το απόκοσμο, ανεπαίσθητο χαμόγελο. Η Σαρτρέ είναι η Τζοκόντα σε γάτα. Η γάτα-Τζοκόντα, η χαμογελαστή γάτα, η γκρίζα κυρία, πλησίασε τον πολιτικό, τον κοίταξε για λίγα δευτερόλεπτα με το διαπεραστικό βλέμμα της και μετά αποσύρθηκε σκεπτική στη σκοτεινή φωλιά της. Μάλλον είχε βγάλει τα συμπεράσματά της…\nΕκείνες τις ημέρες απασχολούσε την τραπεζική επικαιρότητα η αναδιοργάνωση δανείων του εκδοτικού συγκροτήματος, πρακτική διαφανής, ασφαλής και αντίστοιχη με αυτή που ακολουθείται για όλες τις μεγάλες επιχειρήσεις. Ασφαλώς, δεν αποτέλεσε θέμα συζήτησης με τον πολιτικό. Δεν υπήρχε κανένας λόγος, ούτε κανένα πρόβλημα. Την επόμενη ημέρα όμως, πρόσωπο που βρισκόταν στο στενό κύκλο του πολιτικού έκρινε πως έπρεπε να μεταδώσει ένα μήνυμα: «Θέλουμε να ξέρετε ότι εμείς πιστεύουμε πως δεν υπάρχει κανένας λόγος να σας επιτεθούμε με αφορμή την αναδιοργάνωση της δανειακής εικόνας, αλλά επειδή κάτι πρέπει να πούμε, σας ενημερώνουμε ότι θα δηλώσουμε απλώς ότι οι τράπεζες πρέπει να προσέχουν τις χορηγήσεις σε όλες γενικά τις επιχειρήσεις…».\nΕμοιαζε σαν το αμήχανο «ευγενικό τηλεφώνημα» της επόμενης ημέρας που αισθανόμαστε ότι πρέπει να κάνουμε μετά από ένα ωραίο δείπνο στο οποίο ήμασταν καλεσμένοι.\nΚαι όντως το δείπνο είχε προσεχθεί ιδιαίτερα – πάντα υπό την άγρυπνη επίβλεψη της γκρίζας κυρίας Σαρτρέ. Ηταν σκηνοθετημένο με τρόπο ιερατικό και παραδοσιακό, με έμφαση στα σύμβολα.\nΤο κυρίως πιάτο ήταν γουρουνόπουλο στον φούρνο με πατάτες Κύπρου. Μια συνταγή βγαλμένη από το βιβλίο μαγειρικής της Μαρίκας Μητσοτάκη με τίτλο «Συνταγές με… Ιστορία». Είχαν τηρηθεί όλες οι οδηγίες της αείμνηστης πρώτης κυρίας με την ισχυρή προσωπικότητα, όπως καταγράφονται στη συνταγή μέσα σε αυτό το μοναδικό βιβλίο. Το γευστικό αποτέλεσμα ήταν συγκλονιστικό.\nΣτην ιστορικότητα της βραδιάς συνέβαλαν οι δύο φιάλες «Κτήμα Σημίτη», το κόκκινο κρασί που παράγει σε περιορισμένη ποσότητα ο πρώην πρωθυπουργός στο αμπέλι του στο Κορακοχώρι της Ηλείας και αποστέλλει κάθε Χριστούγεννα σε μικρή λίστα παραληπτών. Οι δύο φιάλες δεν καταναλώθηκαν από τον παραλήπτη τα Χριστούγεννα του 2013. Αποθηκεύτηκαν προκειμένου να ανοιχτούν σε αυτό ακριβώς το δείπνο. Ισως οι τανίνες του συγκεκριμένου κρασιού να ήταν εκείνες που επηρέασαν τους συνδαιτυμόνες με αποτέλεσμα να ακουστούν τόσο όμορφα λόγια για την Ευρώπη πασπαλισμένα με… ισοσκελισμένους προϋπολογισμούς.\nΠάντως θα έλεγε κανείς ότι εκείνη η βραδιά, που κράτησε από τις 21.30 ως τη 1.30 μετά τα μεσάνυχτα, έμοιαζε με μια πολιτική τελετουργία. Στην άκρη της ακατάστατης λευκής βιβλιοθήκης από το IKEA βρισκόταν ένα σπάνιο αυθεντικό αντίτυπο του «Συμβολαίου με τον Λαό», του προεκλογικού προγράμματος του ΠαΣοΚ του 1981. Ηταν το δώρο που προσφέρθηκε στον πολιτικό φεύγοντας. Κρίμα που τελικά θα αποτύγχανε να το διαβάσει, να το αποκρυπτογραφήσει και να το εφαρμόσει…\nΣτην συνέχεια την σκυτάλη θα έπαιρνε ο Κώστας Βαξεβάνης>


ΣΚΕΨΕΙΣ ΜΕΤΑ ΤΙΣ ΑΥΤΟΔΙΟΙΚΗΤΙΚΕΣ ΕΚΛΟΓΕΣ | Kifissia Οnline\n← ΣΕ ΕΞΕΛΙΞΗ ΟΙ ΕΓΓΡΑΦΕΣ ΣΤΟΥΣ ΠΑΙΔΙΚΟΥΣ ΣΤΑΘΜΟΥΣ ΤΗΣ ΚΗΦΙΣΙΑΣ\nΠροσκλήσεις σε εκδηλώσεις του Δήμου Κηφισιάς 21-22/6 →\nΣΚΕΨΕΙΣ ΜΕΤΑ ΤΙΣ ΑΥΤΟΔΙΟΙΚΗΤΙΚΕΣ ΕΚΛΟΓΕΣ\nPosted on June 14, 2014 by Kifissia Online\nΑΡΘΡΟ ΤΟΥ ΔΙΚΗΓΟΡΟΥ ΠΑΝΑΓΙΩΤΗ ΛΙΒΑΝΟΥ\nΤην επομένη της 25ης Μαΐου 2014 απόρησα με το αποτέλεσμα του δεύτερου γύρου των δημοτικών εκλογών στον Δήμο μας. Όχι τόσο γιατί δεν επανεξελέγη ως Δήμαρχος ο Ν. Χιωτάκης, τον οποίο προφανώς υποστήριξα και του οποίου ήμουν υποψήφιος δημοτικός σύμβουλος. Ούτε φυσικά γιατί είχα καμία αγωνία για την θέση μου στο Δημοτικό Συμβούλιο. Η τύχη μου είχε κριθεί από τον α΄ γύρο. Ούτε βεβαίως επειδή νόμιζα ότι θα ήταν ένας εύκολος «περίπατος», αφού είχα ενημερωθεί για τους επίμονους διεμβολισμούς της αντίπαλης παράταξης σχεδόν σε όλους τους παράγοντες του «παιχνιδιού». Δεν τούς κατηγορώ, πρωτάρης ων στην πολιτική κονίστρα, έτσι φαντάζομαι παίζεται το «παιχνίδι». Το πρώτο συναίσθημα, λοιπόν, που με κατέλαβε ήταν απογοήτευση σε ένα βαθμό, μα πιο πολύ απορία, σκεπτόμενος πώς είναι δυνατόν ένας υποψήφιος που έχει κερδίσει την εμπιστοσύνη 1 στους 2 πολίτες, σχεδόν από τον πρώτο γύρο, να χάνει στον δεύτερο με διαφορά 1.000 ψήφους σχεδόν! Γνωρίζοντας φυσικά ότι όλα τα πράγματα στην ζωή έχουν εξήγηση, το άφησα στην άκρη μέχρι να δημοσιευθούν αναλυτικά τα αποτελέσματα και των δύο γύρων.\nΤα αναλυτικά αποτελέσματα επιβεβαίωναν ότι στον Δήμο μας κατεγράφη μία από τις μεγαλύτερες ανατροπές στην ιστορία των δημοτικών εκλογών. Να θυμίσω ότι ο Ν. Χιωτάκης είχε προηγηθεί με 21 μονάδες έναντι του Γ. Θωμάκου! Ωστόσο, ο επικεφαλής του συνδυασμού Δύναμη “Ελπίδας-Συμμαχία Ελπίδας” έκανε την μεγάλη έκπληξη και κέρδισε το δήμο στο β΄ γύρο. Στα 119 εκλογικά τμήματα του Δήμου ο Γ. Θωμάκος έλαβε 16.707 ψήφους (51,57%) και ο Ν. Χιωτάκης 15.691 ψήφους (48,43%), εξασφαλίζοντας 25 έδρες στο νέο Δημοτικό Συμβούλιο. Η δε αποχή στην πόλη κυμάνθηκε στο 32,15% έναντι 35,99% στον α΄ γύρο.\nΕιδικότερα, ο Γ. Θωμάκος υπερδιπλασίασε την δύναμή του με «αιχμή του δόρατος» τις Δημοτικές Ενότητες Κηφισιάς και Ν. Ερυθραίας, όπου εκτόξευσε τα ποσοστά του την β΄ Κυριακή των εκλογών του Μαΐου 2014*:\nΔ.Ε. Εκάλης: Με 30,61% (816 ψήφοι) έκλεισε τον πρώτο γύρο των εκλογών του 2014 ο Γ. Θωμάκος, το οποίο και αύξησε στον δεύτερο γύρο στο 50,28% (1.449 ψήφοι).\nΔ.Ε. Κηφισιάς: Με χαμηλή εκκίνηση στο 26,97% (6.510 ψήφοι) ξεκίνησε στον πρώτο γύρο η παράταξη, για να «εκτοξεύσει» το ποσοστό της στον δεύτερο γύρο στο 52,58% (11.839 ψήφοι).\nΔ.Ε. Ν. Ερυθραίας: Εξίσου εντυπωσιακή ήταν η άνοδος στον δεύτερο γύρο για τον Γ. Θωμάκο στη Ν. Ερυθραία, οπότε και συγκέντρωσε ποσοστό 48,84% (3.419 ψήφοι), έναντι ποσοστού μόλις 19,84% (1.444 ψήφοι) του πρώτου γύρου.\nΣτον αντίποδα, παρά τις πολύ καλές επιδόσεις του πρώτου γύρου των φετινών εκλογών (σαφώς καλύτερες από το 2010), η αντιστροφή του β΄ γύρου ήταν αρκετή για να στείλει την παράταξη του Ν. Χιωτάκη στην θέση της μείζονος μειοψηφίας στο νέο Δημοτικό Συμβούλιο, με 10 έδρες (25 το 2010) και συνολικό ποσοστό 48,43% (54,66% το 2010)*:\nΔ.Ε. Εκάλης: Στον πρώτο γύρο του 2010 ο Ν. Χιωτάκης είχε καταγράψει ποσοστό 36,96% (921 ψήφοι), ενώ φέτος ξεκίνησε από το 56,56% (1.508 ψήφοι). Στον δεύτερο γύρο, ωστόσο, το φετινό ποσοστό του περιορίστηκε στο 49,72% (1.433 ψήφοι), πολύ μακριά από το 75,54% (1.368 ψήφοι) του δεύτερου γύρου του 2010.\nΔ.Ε. Κηφισιάς: Το ποσοστό του πρώτου γύρου του 2010 είχε διαμορφωθεί στο 41,79% (8.482 ψήφοι), το οποίο και στον πρώτο φετινό γύρο αυξήθηκε για την παράταξη στο 43,80% (9.986 ψήφοι). Ωστόσο, ο δεύτερο γύρος του 2010 είχε ανεβάσει την παράταξη στο 54,81% (8.193 ψήφοι), ενώ φέτος τήν περιόρισε στο 47,42% (10.677 ψήφοι).\nΔ.Ε. Ν. Ερυθραίας: Από το 34,14% (2.168 ψήφοι) του πρώτου γύρου του 2010, φέτος ο Ν. Χιωτάκης ξεκίνησε στον πρώτο γύρο στη Ν. Ερυθραία με ένα 50,80% (3.698 ψήφοι), το οποίο στον δεύτερο φετινό γύρο αυξήθηκε στο 51,16% (3.581 ψήφοι), έναντι ποσοστού 45,77% (2.059 ψήφοι) του δεύτερου γύρου του 2010.\nΓιατί όμως «ξέμειναν» από δυνάμεις τα «ΣΙΓΟΥΡΑ ΒΗΜΑΤΑ» στον δεύτερο γύρο;\nΣυνήθως, μετά μία εκλογική αναμέτρηση ο νικητής απλώς πανηγυρίζει αμήχανα και ο ηττημένος ψάχνει με αγωνία να βρει τι συνέβη μέσα από μια φλύαρη, μελαγχολική και συγκεχυμένη διαδικασία διερεύνησης, συλλογής πληροφοριών και ερμηνείας από σχεδόν όλους τους εμπλεκόμενους. Θα προσπαθήσω, εν προκειμένω, απλώς να αποφύγω τρία σοβαρά λάθη: την απλοϊκότητα και την ουτοπία που ενδημεί σε τέτοιες διαδικασίες, καθώς και το συνηθέστερο ελάττωμα του Νεοέλληνα που είναι το «αυτοπαραμύθιασμα»: σχεδόν πάντοτε επιλέγεται η ερμηνεία των γεγονότων που κάνει τον ερμηνευτή τους να νοιώθει όσον το δυνατόν καλύτερα με τα πεπραγμένα του. Ο κίνδυνος αυτός είναι πάγιος και παραμονεύει ακόμη και για τον γράφοντα.\nΑυτές οι εκλογές είχαν μία μεγάλη διαφορά σε σχέση με τις προηγούμενες: ο δεύτερος γύρος τους διεξήχθη μαζί με τις Ευρωεκλογές! Αυτό είχε ως αποτέλεσμα να προσέλθουν στις κάλπες των αυτοδιοικητικών εκλογών και ψηφοφόροι, οι οποίοι, υπό τις προηγούμενες συνθήκες, σε καμία περίπτωση δεν επρόκειτο να προσέλθουν για να ψηφίσουν. Τέτοιοι είναι πάντοτε οι άνθρωποι που απλώς δεν ασχολούνται με τα τοπικά, καθώς και οι ψηφοφόροι των συνδυασμών που δεν προκρίθηκαν στον δεύτερο γύρο, οι οποίοι απογοητευμένοι και «ξεθυμασμένοι» από τα αποτελέσματα του πρώτου γύρου συνήθως δεν έκαναν τον κόπο καν να προσέλθουν στα εκλογικά κέντρα. Οι αρχηγοί των συνδυασμών αυτών, παρά τις συνηθισμένες συμφωνίες που γίνονται στο διάστημα μέχρι τον δεύτερο γύρο, ποτέ δεν μπορούσαν να συσπειρώσουν τους ψηφοφόρους τους σε ποσοστό ικανό να φέρει τα πάνω κάτω στον δεύτερο γύρο. Έτσι, φυσικά, επωφελείτο όποιος στον πρώτο γύρο είχε πλησιάσει κοντά στο πολυπόθητο 50%. Τώρα, όμως, το σύνολο των ψηφοφόρων των λοιπών συνδυασμών πήγε να ψηφίσει χωρίς απώλειες, ενώ προστέθηκαν και 2.045 ψηφοφόροι [= 35.985 (β΄ γύρος) – 33.940 (α΄ γύρος)], οι οποίοι ήσαν ένας άγνωστος «Χ» για τους διεκδικητές του Δήμου. Αυτό είχε ως αποτέλεσμα να πληγεί ο Ν. Χιωτάκης, καθώς στην δεύτερη μάχη ο αντίπαλός του ευνοήθηκε από μια άνευ προηγουμένου συσπείρωση της αντιπολίτευσης και από ένα σημαντικό κομμάτι 2.045 ψηφοφόρων που δεν είχε στέρεα σχηματισμένη άποψη για τους δύο υποψηφίους, καθ’ ότι άσχετο ως επί το πλείστον με τα δημοτικά θέματα. Παρατηρώντας δε την αύξηση των λευκών από 451 σε 1.994 στον δεύτερο γύρο, κατανοούμε ότι 1.500 περίπου από τους «νέους» ψηφοφόρους μάλλον προτίμησαν την σιγουριά της λευκής ψήφου, ενώ ο αριθμός των εγκύρων δεν μεταβλήθηκε σημαντικά σημειώνοντας ελαφρά πτώση 350 ατόμων περίπου: από 32.744 σε 32.398.\nΚατόπιν των ανωτέρω, γίνονται σαφή τα εξής:\nα. Ο Ν. Χιωτάκης πιθανόν δέχθηκε περισσότερη αρνητική ψήφο εις βάρος του από τον ανθυποψήφιό του. Αυτό αποδεικνύεται από το γεγονός ότι στον δεύτερο γύρο προσέθεσε μόνον 500 ψηφοφόρους παραπάνω [= 15.691 (β΄ γύρος) – 15.192 (α΄ γύρος)], έναντι του ανθυποψηφίου του που προσέθεσε 8.297 [= 16.707 (β΄ γύρος) – 8.410 (α΄ γύρος)]! Αυτό μπορεί να οφείλεται ενδεχομένως και στο γεγονός ότι ο Ν. Χιωτάκης προτίμησε να προωθήσει έργα υποδομών με μακροπρόθεσμα ευεργετικά αποτελέσματα για τον δημότη αντί για έργα «βιτρίνας»…\nβ. Η χαμηλή απόδοση του Ν. Χιωτάκη στην Κηφισιά και την Εκάλη ήταν καθοριστική για την αδυναμία του συνδυασμού ΣΙΓΟΥΡΑ ΒΗΜΑΤΑ να ξεπεράσει το 50% στον δεύτερο γύρο. Εκεί πρέπει να αναζητηθεί μήπως υπήρχαν ελλείψεις και αστοχίες αναφορικά τόσο με την προεκλογική εκστρατεία στις περιοχές αυτές όσο και κατά την διάρκεια της τετραετούς δημαρχιακής θητείας.\nγ. Όσα συνέβησαν στον δήμο μας, δεν φαίνεται να σπάνε την παράδοση της φθοράς των εκάστοτε υποψηφίων νυν Δημάρχων, από την οποία δεν ξέφυγε ούτε ο Ν. Χιωτάκης. Ίσως σε αυτό να συνέβαλαν κάποιες οργανωτικές πλημμέλειες, η αδυναμία ανάδειξης του έργου του, η υπερβολική αισιοδοξία μετά το εντυπωσιακό αποτέλεσμα του πρώτου γύρου. Τίποτε, όμως, από αυτά δεν είναι αρκετό να δικαιολογήσει την ήττα.\nΓι’ αυτό ας προχωρήσουμε τώρα στο τι πραγματικά φταίει για την ήττα του Ν. Χιωτάκη: Ο Ν. Χιωτάκης, κατά την ταπεινή μου γνώμη, δεν διέπραξε κανένα σοβαρό σφάλμα κατά την διάρκεια της θητείας του και φυσικά ούτε κατά την διάρκεια της προεκλογικής του εκστρατείας. Δεν παρουσίασε ούτε απουσία μέτρου και νηφαλιότητας, ούτε προέβη σε αλαζονικές συμπεριφορές, δεν έδωσε λαβές, δεν δημιούργησε θανάσιμους εχθρούς, παρουσίασε έναν απολογισμό σε καλή τάξη κτλ. Δεν έχω πρόθεση να υποστηρίξω με αυτά τα λόγια την επιλογή μου να κατέβω με τον συνδυασμό του. Αλλά πραγματικά δεν άκουσα, ούτε πριν ούτε και μετά τις εκλογές, σοβαρές και άξιες λόγου μομφές εις βάρος του.\nΟ δε Γ. Θωμάκος δεν ήταν ούτε πιο παραγωγικός, ούτε είχε περισσότερα προσόντα και περγαμηνές, ούτε καλύτερο όραμα, ούτε καλύτερες ιδέες, είχε «επωμισθεί» την ίδια ποσότητα λάσπης που ευδοκιμεί προεκλογικά, με την οποία είχαν περιχρίσει και τον Ν. Χιωτάκη, και γενικά δεν υπήρχε κανένας «πολύ καλός» λόγος να αλλάξουν οι δημότες τον δήμαρχο τους. Οι δε δύο υποψήφιοι δήμαρχοι δεν είχαν κανένα κομματικό μηχανισμό από πίσω τους. Άρα αναρωτιέται κανείς τι είναι αυτό που έγειρε την πλάστιγγα υπέρ του πρώτου;\nΗ λύση της απορίας ευρίσκεται μόνον όταν συζητείς με ψηφοφόρους που δεν ήσαν οργανωμένοι στους συνδυασμούς και δεν είχαν κανενός είδους δέσμευση να ψηφίσουν. Μόνον αυτοί μπορούν να σού πουν με τι κριτήρια αποφασίζει η αδέσμευτη μάζα των εκλογέων. Μόνον αυτοί μπορούν να σού πουν την αλήθεια για τον αντίκτυπο που είχαν οι προεκλογικές εκστρατείες, αν ήταν επιτυχημένη η θητεία του απερχόμενου Δημάρχου, αν υπήρξε κάποιος συγκεκριμένος λόγος επιλογής του ενός και του άλλου και αν επηρεάστηκαν από την περιρρέουσα πολιτική ατμόσφαιρα. Η προσωπική μου έρευνα πάνω σε αυτό καταλήγει στο εξής πόρισμα: Πολλοί ψηφοφόροι απλώς θεώρησαν σκόπιμο ότι έπρεπε να υπάρχει εναλλαγή των προσώπων στον Δήμο. Έτσι, οι ψηφοφόροι της Κηφισιάς προτίμησαν να στείλουν στο τιμόνι του Δήμου τον Γ. Θωμάκο αντί τον Ν. Χιωτάκη. «Και τι με αυτό», θα πούν οι περισσότεροι… «Μπορεί εξ άλλου να φανεί καλύτερος ο νέος», θα δικαιολογηθούν… Η αλλαγή προσώπου, ωστόσο, δεν σημαίνει αυτόματα ότι ο επόμενος πολιτικός θα είναι και καλύτερος από τον προηγούμενο. Και δη, εν προκειμένω, όταν είναι γνωστό σε όλους ότι ο «νέος» μόνον καινούριος δεν είναι, για τον απλούστατο λόγο ότι ο Γ. Θωμάκος έχει δοκιμαστεί αρκούντως όντας στα τοπικά πράγματα από το μακρινό 1998!!! Και, ειλικρινά θα ήθελα από την θέση αυτή να ρωτήσω τους ψηφοφόρους της Κηφισιάς, τι τούς κάνει να πιστεύουν ότι ο «νέος» θα είναι καλύτερος από τον προηγούμενο; Στην ίδια ερώτηση, που υπέβαλα σε πλήθος δημοτών, ουδείς μπορούσε να αιτιολογήσει με ορθολογικά κριτήρια την προτίμησή του! Κάποιες δε αναπαραγωγές στερεοτύπων πλεόνασαν, αλλά μάλλον υπογράμμιζαν την έλλειψη ευθυκρισίας. Και ύστερα, σε γενικότερο πλαίσιο, απορούμε ποιοι μάς κυβερνούν… Αυτοί που ψηφίζουμε μάς κυβερνούν!\nΤέλος, αλλά κάθε άλλο παρά τελευταίος σε σημασία, ένας δευτερεύων συντελεστής του αποτελέσματος εντοπίζεται όταν κάποιος εμπλέκεται στην όλη διαδικασία ως υποψήφιος δημοτικός σύμβουλος. Το πώς διαχειρίζεται ένας αρχηγός και το επιτελείο του τους δεκάδες υποψηφίους δημοτικούς συμβούλους, καθώς και ο τρόπος, με τον οποίο αυτοί ενεργούν για να προωθήσουν την δική τους υποψηφιότητα, αλλά και την προβολή του συνδυασμού, έχει τεράστιο αντίκτυπο στο εκλογικό αποτέλεσμα. Και, εν προκειμένω, έχω να παρατηρήσω τα εξής: Πολύς χρόνος των υποψηφίων δημοτικών συμβούλων αναλώθηκε σε τακτικές επιβίωσης του εαυτού τους μέσα στον συνδυασμό αντί σε τακτικές προώθησης του συνδυασμού στους δημότες. Εκατοντάδες ώρες εξαντλήθηκαν στην κατασκευή «εσωτερικών συνόρων», αντί στην ζωτική επέκταση των «εξωτερικών συνόρων». Δεν είναι τυχαίο ότι σε όσες εκδηλώσεις παρακολούθησα εν όψει των εκλογών δεν συζητούντο τα προβλήματα του Δήμου, αλλά γινόταν αυστηρά «οργανωτική» προεκλογική εργασία στο επίπεδο των γνωριμιών. Ομολογώ ότι ο χρόνος ήταν λίγος για να σε γνωρίσουν οι ψηφοφόροι, οπότε δεν θα ήθελα να είμαι αυστηρός με τους συνυποψηφίους και ανθυποψηφίους μου. Ωστόσο, κακή εντύπωση μού προκάλεσε το γεγονός ότι δεν άκουσα καλές και πρωτότυπες ιδέες, δεν έγινε πουθενά γνήσιος δημόσιος διάλογος για τα ουσιαστικά προβλήματα του Δήμου μας, με συνέπεια, πολύ φοβούμαι, αυτό να γίνει αντιληπτό από τους ψηφοφόρους «εκτός συστήματος». Όπως είπα και σε προηγούμενα άρθρα μου από τον χώρο αυτόν: φορείς της ασθένειας που προκάλεσε την μεγάλη κρίση είμαστε όλοι μας, γιατί το πρόβλημα είναι ανθρωπολογικό, δηλαδή το γεγονός ότι εδώ και χρόνια αναπαράγεται και έχει επικρατήσει σε μαζική κλίμακα στην Ελλάδα ένα ανθρωπολογικό μοντέλο απείθαρχο στην σκέψη και εν τέλει σχεδόν αυτοκαταστροφικό. Όλα τα άλλα απλώς εκτρέπουν την δημόσια συζήτηση μακριά από το αληθινό «διά ταύτα».\n1 Response to ΣΚΕΨΕΙΣ ΜΕΤΑ ΤΙΣ ΑΥΤΟΔΙΟΙΚΗΤΙΚΕΣ ΕΚΛΟΓΕΣ\nΔημητρης Ανδρεαδακης says:\nΜακράν η καλύτερη ανάλυση που άκουσα ή διάβασα για τις δημοτικές εκλογές στον Δήμο Κηφισιάς .Με ψυχραιμία μετριοπάθεια λογική και χωρίς εμπάθεια εξηγεί το αποτέλεσμα.


ΠΑΣΟΚΙΣΤΑΝ: ΕΔΩ ΚΑΡΧΙΜΑΚΙΣΤΑΝ: Ερώτηση για Hackers\nΕρώτηση κατέθεσε ο Καρχιμάκης και η ομάδα των σαϊνιών του ΠΑΣΟΚ, για τις απανωτές επιθέσεις σε κυβερνητικούς κόμβους από Τούρκους χάκερς, κάνοντας λόγο για λόγο για "εκκωφαντική σιωπή των κυβερνητικών αρμοδίων".\nΓια μια ακόμα φορά η ερώτηση του είναι άνευ ουσίας. Είναι γνωστό ότι απόλυτη ασφάλεια δεν υπάρχει. Ακόμα και κυβερνητικοί κόμβοι της Αμερικής όπως το Υπουργείο Εθνικής Αμυνας έχουν παραβιαστεί παρότι διαθέτουν την πλέον εξελιγμένη ασφάλεια.\nΕν πάση περιπτώσει είναι ένα πρόβλημα, αλλά δεν είναι κάτι το σοβαρό, πέρα των προεκτάσεων αυτής της ίδιας της πράξης και της προέλευσης της επίθεσης. Αλλά δεν είναι ούτε η πρώτη, ούτε η τελευταία φορά που αυτό γίνεται.\nΚαθημερινά ειδική υπηρεσία παρακολουθεί αυτή τη δραστηριότητα και θα έπρεπε να το ξέρουν αυτό οι βουλευτές που κατέθεσαν την ερώτηση.\nΕμείς όμως θέλουμε να ρωτήσουμε τον Καρχιμάκη, ποιος του έδινε τις δισκέτες με τις μεταθέσεις του στρατεύματος;\nΠοιος επίορκος του Ελληνικού Υπουργείου Εθνικής Αμυνας, παρέδιδε απόρρητα στοιχεία σ' ένα βουλευτή (όχι στα πλαίσια πιθανού κοινοβουλευτικού ελέγχου), αλλά για προσωπικές πελατειακές σκοπιμότητες;\nΔεν κατανοούσε ο Καρχιμάκης ότι ήταν ηθικός αυτουργός στο έγκλημα και ταυτόχρονα συνεργός;\nΣίγουρα το ήξερε. Απλά ο σκοπός αγιάζει τα μέσα.\nΠοτέ δεν αρνήθηκε αυτή του την (παράνομη) δραστηριότητα. Το αντίθετο μάλιστα. Την διαφήμιζε κιόλας, σαν να επρόκειτο για εμπόρευμα.\nΔεν βρέθηκε ποτέ και κανείς να τον καλέσει να απολογηθεί; Αν ήταν κανένας ψευτοπαραβάτης του νόμου, ίσως ακόμα να σερνόταν στα δικαστήρια. Αλλά ξεχάσαμε. Ο Καρχιμάκης είναι υπεράνω του νόμου!\nΚατηγορίες: ΚΑΡΧΙΜΑΚΗΣ, ΚΥΚΛΩΜΑΤΑ, ΠΑΣΟΚ, ΣΤΡΑΤΟΣ


ΟΡΟΙ ΧΡΗΣΗΣ | Homeart\nΟ Δικτυακός Τόπος homeart.gr περιλαμβάνει το ηλεκτρονικό κατάστημα της εταιρείας με την επωνυμία “Φράγκου Ευθ. Σταυρούλα Μαρία” (ΑΦΜ: 119988951, ΔΟΥ: Καλαμάτας, ΕΔΡΑ: ΓΙΑΤΡΑΚΟΥ 4, ΚΑΛΑΜΑΤΑ 24133, ΑΡΙΘΜΟΣ Γ.Ε.ΜΗ: 126411545000, τηλ: 27210 97577, email : [email protected]homeart.gr).\nΗ χρήση των ηλεκτρονικών σελίδων και υπηρεσιών της www.homeart.gr από τον επισκέπτη/χρήστη προϋποθέτει την ανεπιφύλακτη συμφωνία του με τους παρακάτω όρους χρήσης, που ισχύουν για το σύνολο του περιεχομένου, που περιλαμβάνεται στο δικτυακό τόπο της.\nΗ homeart.gr διατηρεί το δικαίωμα να τροποποιεί τις τιμές που αναφέρονται στο δικτυακό τόπο χωρίς προηγούμενη ενημέρωση.\nΣε περίπτωση καθυστέρησης παράδοσης, μερικής ή ολικής καταστροφής των εμπορευμάτων κατά την μεταφορά, ευθύνη φέρουν οι μεταφορικές εταιρείες. Δυστυχώς κάποιες φορές λόγω αυξημένης ζήτησης ή εξαιρετικά έκτακτων συνθηκών, οι χρόνοι παράδοσης μπορεί να αλλάξουν.\nΌλος ο σχεδιασμός και ο προγραμματισμός του ηλεκτρονικού καταστήματος, τα κείμενα, τα γραφικά και οι ρυθμίσεις, είναι ιδιοκτησία της Homeart και είναι Δικαίωμα Πνευματικής Ιδιοκτησίας (επιφυλασσομένων όλων των δικαιωμάτων). Κάθε κείμενο ή εικόνα που φέρει τα σύμβολα TM, SM ή © είναι σήματα ή καταχωρημένα σήματα και χρησιμοποιούνται στο παρόν κατόπιν αδείας των αντίστοιχων ιδιοκτητών τους. Τα δικαιώματα των προϊόντων και λογοτύπων ανήκουν σε κάθε εταιρεία που αναφέρετε στην ιστοσελίδα του homeart.gr.\nΑπαγορεύεται η αντιγραφή και η τροποποίηση της ιστοσελίδας και των στοιχείων της με οποιονδήποτε τρόπο. Η αναπαραγωγή, η παρουσίαση δημοσίως, η διανομή και η με κάθε άλλο τρόπο χρησιμοποίηση της ιστοσελίδας και των στοιχείων της για οποιοδήποτε δημόσιο ή εμπορικό σκοπό, με την επιφύλαξη ειδικότερης έγγραφης συμφωνίας.\nΤο homeart.gr, οι διαχειριστές, οι υπάλληλοί, ή άλλοι αντιπρόσωποί του, δεν έχουν καμία ευθύνη, υπό οποιεσδήποτε συνθήκες, για όποιες επακόλουθες, παρεμπίπτουσες, έμμεσες, ειδικές αποζημιώσεις ή έξοδα ή χρηματικές ποινές, συμπεριλαμβανομένων, αλλά όχι περιοριστικά, διαφυγόντων κερδών, διακοπής λειτουργίας της επιχείρησης, απώλειας πληροφοριών ή δεδομένων, ή απώλειας πελατείας, απώλειας ή ζημίας περιουσίας, και οποιωνδήποτε αξιώσεων τρίτων μερών προκύψουν από ή σε σχέση με την χρήση, την αντιγραφή, ή την παρουσίαση αυτής της ιστοσελίδας ή των περιεχομένων της ή οποιασδήποτε άλλης συνδεδεμένης ιστοσελίδας, ανεξαρτήτως εάν το homeart.gr είχε ενημερωθεί, γνώριζε ή έπρεπε να γνωρίζει αυτή την πιθανότητα.\nΕάν ο καταναλωτής δεν είναι ικανοποιημένος με την αγορά που πραγματοποίησε, έχει περαιτέρω το δικαίωμα να επιστρέψει το προϊόν που θα αγοράσει και να ζητήσει επιστροφή του πληρωθέντος τιμήματος ή αντικατάσταση των προϊόντων, όπως προβλέπεται από την ελληνική και την κοινοτική νομοθεσία για την προστασία του καταναλωτή (δικαίωμα υπαναχώρησης από συντελεσθείσα πώληση).\nΣε περίπτωση που επιθυμεί να επιστέψει τα προϊόντα που έχει αγοράσει, έχει τη δυνατότητα να το κάνει εντός 14 ημερολογιακών ημερών από την ημέρα που τα παρέλαβε, αποστέλλοντας τα με δικά του έξοδα, στην αρχική τους κατάσταση και συσκευασία, στην εταιρεία εσωκλείνοντας την απόδειξη αγοράς/τιμολόγιο. Επιπρόσθετα, ο έμπορος οφείλει να επιστρέψει τα χρήματα εντός 14 ημερών από την παραλαβή της αίτησης ακύρωσης. Ωστόσο, μπορεί να καθυστερήσει να επιστρέψει τα χρήματα εάν δεν λάβει τα προϊόντα ή την απόδειξη/τιμολόγιο επιστροφής τους. Στα χρήματα που θα επιστραφούν στον καταναλωτή θα περιλαμβάνονται τα έξοδα αποστολής που πληρώθηκαν για την αγορά των προϊόντων.\nΗ προθεσμία αυτή ισχύει σε όλα τα κράτη μέλη της Ευρωπαϊκής Ένωσης ενώ σε περίπτωση που ο καταναλωτής δεν έχει ενημερωθεί προηγουμένως για το δικαίωμά του αυτό, τότε η προθεσμία αυτή επεκτείνεται στους 12 μήνες.\nΤα cookies είναι μικρά αρχεία κειμένου που αποθηκεύονται από το πρόγραμμα περιήγησης ιστού στον υπολογιστή, στο tablet, στο κινητό τηλέφωνο και γενικά στη συσκευή με την οποία κάποιος περιηγείται στον ιστότοπo. Στο homeart.gr χρησιμοποιούμε τα cookies για να βελτιώσουμε την εμπειρία της χρήσης του ιστοτόπου από τους επισκέπτες του. Η λειτουργία του ιστοτόπου θα επηρεαστεί σημαντικά αν απενεργοποιήσετε ή αν δεν αποδεχθείτε την χρήση των cookies.\nΣτην παράγραφο 5 του άρθρου 4 ν. 3471/2006, όπως αυτή τροποποιήθηκε από το ν. 4070/2012, ορίζεται ότι η εγκατάσταση των «cookies» επιτρέπεται μόνο αν ο χρήστης «έχει δώσει τη συγκατάθεση του μετά από σαφή και εκτενή ενημέρωση κατά την παρ. 1 του άρθρου 11 του ν. 2472/1997, όπως ισχύει».\nH ιστοσελίδα homeart.gr καταβάλει κάθε δυνατή προσπάθεια με προηγμένες μεθόδους, ώστε να διασφαλίσει την ασφάλεια των προσωπικών δεδομένων των επισκεπτών/ χρηστών της. Για το λόγο αυτό, έχει σχεδιαστεί έτσι ώστε να συμμορφώνεται όσον αφορά στην προστασία των προσωπικών δεδομένων των χρηστών, με την Οδηγία της ΕΕ για την προστασία των δεδομένων του 1995 (DPD) καθώς και τον κανονισμό 2016 για την γενική προστασία δεδομένων της ΕΕ (GDPR).\nΤο homeart.gr σχεδίασε την ιστοσελίδα του έτσι ώστε οι χρήστες του να μπορούν να την επισκέπτονται χωρίς να χρειάζεται να αποκαλύπτουν τη ταυτότητα τους εκτός και αν το επιθυμούν. Ζητείται από τους επισκέπτες της ιστοσελίδας, να παρέχουν τα προσωπικά τους δεδομένα μόνο στη περίπτωση που θέλουν να παραγγείλουν προϊόν(τα), και/ή να στείλουν email.\nΓια να επιτευχθεί η καλύτερη εξυπηρέτησή των χρηστών, παρέχονται συγκεκριμένες πληροφορίες που αφορούν την διεκπεραίωση των παραγγελίών και οι οποίες διαφυλάσσονται από το homeart.gr. Το homeart.gr δεσμεύεται όσον αφορά την εξασφάλιση της ασφάλειας και της ακεραιότητας των δεδομένων που συλλέγει σχετικά με τους χρήστες της ιστοσελίδας του. Το homeart.gr έχει υιοθετήσει διαδικασίες, οι οποίες προφυλάσσουν τα προσωπικά δεδομένα που οι χρήστες προσκομίζουν στην ιστοσελίδα του ή του παρέχουν με οποιοδήποτε άλλο μέσο (πχ. Τηλεφωνικά). Επιπλέον, τα προσωπικά στοιχεία των χρηστών συλλέγονται μετά τη ρητή συγκατάθεσή τους και αφού προηγουμένως έχουν λάβει πλήρη γνώση των δικαιωμάτων τους, όπως αυτά προβλέπονται στις διατάξεις των άρθρων 11, 12 και 13 του ν. 2472/1997 και σε αντίστοιχες διατάξεις του Κανονισμού 679/2016 GDPR. Αυτές οι διαδικασίες προστατεύουν τα δεδομένα των χρηστών από οποιαδήποτε μη επιτρεπόμενη πρόσβαση ή αποκάλυψη, απώλεια ή κακή χρήση, και αλλαγή ή καταστροφή. Βοηθούν επίσης στο να πιστοποιείται ότι τα στοιχεία αυτά είναι ακριβή και χρησιμοποιούνται σωστά.\nΤέλος, κάθε επισκέπτης /χρήστης έχει δικαίωμα υποβολής αιτήματος για πρόσβαση, διόρθωση ή διαγραφή των δεδομένων του προσωπικού χαρακτήρα ή περιορισμό της επεξεργασίας που αφορά το υποκείμενο των δεδομένων καθώς επίσης και δικαίωμα αντίταξης στην επεξεργασία και καταγγελίας σε εποπτική αρχή (σύμφωνα με τους ορισμούς των άρθρων 13 έως 20 του Κανονισμού 679/2016 GDPR). Επιπλέον, κάθε επισκέπτης/χρήστης έχει το δικαίωμα ανάκλησης της συγκατάθεσής του ανά πάσα στιγμή με την αποστολή email στο [email protected], όπου θα αναφέρει την επιθυμία του ανάκλησης της συγκατάθεσής του (Άρθρο 2 περ. ια του Ν. 2472/1997 και Άρθρο 7 του Κανονισμού 679/2016 GDPR).